СУНЬ Лицзе: «Ўзбекистонда ҳукм сураётган тинчлик ва осойишталик — бутун дунёнинг ҳавасини келтираётган муваффақиятлар асосидир»\nЎзбекистон билан Хитой ўртасидаги ўзаро алоқалар тарихи узоқ асрларга бориб тақалади. Икки давлат ўртасида дипломатик муносабатлар ўрнатилганидан сўнг ҳамкорлик янада жадал ривожланмоқда.\n— Жаноб элчи, суҳбатимиз Ўзбекистон мустақиллигининг 24 йиллиги арафасида ўтмоқда. Мамлакатимизда истиқлол йилларида амалга оширилаётган ислоҳотларни қандай баҳолайсиз?\n— Ўзбекистон — буюк ва ғоят гўзал мамлакат. Мен буни сиздан кўра яхшироқ ҳис қиламан, десам, адашмайман, негаки, мамлакатингизда рўй бераётган улкан ўзгаришлар сизлар учун одатий ҳолга айланган. Ўзбекистондаги фаолиятим давомида сиёсий, ҳуқуқий, ижтимоий ва иқтисодий соҳаларда изчил ва самарали ислоҳотлар амалга оширилаётганининг гувоҳи бўлмоқдаман. Жамиятни янада демократлаштириш мақсадида узоқни кўзлаб амалга оширилаётган оқилона сиёсат юксак натижалар бермоқда.\nДемократик тараққиёт йўлидан ишонч билан бораётган Ўзбекистонда барча соҳаларда кенг кўламли ислоҳотлар изчил амалга оширилмоқда. Мамлакатингизнинг иқтисодий ривожланиш суръатларига ҳавас қилса, арзийди. Бутун мамлакат бўйлаб маҳобатли иморатлар, замонавий инфратузилма иншоотлари барпо этилаётгани Ўзбекистоннинг қудрати ва салоҳиятидан далолат беради. Айни пайтда турли давлатлар иқтисодиётида юзага келаётган муаммолар мамлакатингиз танлаган бозор муносабатларига босқичма-босқич ўтиш йўли, тараққиётнинг «ўзбек модели» нақадар ҳаётий ва самарадор эканини яна бир карра тасдиқлайди. Ўзбекистон мустақилликка эришганига ҳали кўп вақт бўлгани йўқ. Аммо мана шу қисқа муддатда мамлакатингизда барча соҳаларда ҳавас қиларли ютуқ ва марраларга эришилди. Ўзбекистонни барқарор ривожлантириш стратегияси бошқа давлатлар учун намуна бўла оладиган кўплаб жиҳатларга эга. Президент Ислом Каримов раҳнамолигида амалга оширилаётган оқилона сиёсат Ўзбекистон халқи қўлга киритаётган ютуқларнинг муҳим омилидир.\nЎзбекистон банк-молия муассасалари, инфратузилма, инвестициялар ва туризм соҳаларини ривожлантириш борасида улкан салоҳият ва имкониятларга эга эканини алоҳида таъкидлашни истардим. Банк-молия тизимида ҳаётга татбиқ этилаётган туб ислоҳотлар самарасида мамлакатингизнинг ташқи иқтисодий муносабатлари тобора мустаҳкамланиб, халқаро майдонда обрў-эътибори ортиб бораётир. Сўнгги йилларда жаҳондаги етакчи рейтинг компаниялари Ўзбекистон банк тизими фаолиятини «Барқарор» деб баҳоламоқда. Айнан шу омил Президент Ислом Каримовнинг зукко ва билимдон иқтисодчи, буюк раҳнамо эканини яна бир бор тасдиқлайди.\nЖаҳон бозорида рақобат кучайиб бораётган бугунги кунда иқтисодиётни инновацион ривожлантириш алоҳида аҳамият касб этмоқда. Ўзбекистон бу борада ҳам улкан илмий-интеллектуал салоҳиятга эга. Саноатни юксалтириш, ресурсларни тежаш, маҳаллий хом ашёдан кенг фойдаланиш, маҳсулотлар сифати ва рақобатбардошлигини ошириш, экспортни кенгайтиришда инновацион технология ва ишланмалардан самарали фойдаланилмоқда.\nЎзбекистонда ҳар йили давлат бюджетининг катта қисми ўқув муассасалари барпо этиш, таълим олиш шароитлари ва сифатини яхшилаш, таълим тизимини ислоҳ қилиш, битирувчиларни иш билан таъминлаш масаласини ҳал этишга йўналтирилаётгани эътиборга сазовордир. Бу, ўз навбатида, таълим самарадорлигини ошириш ва ҳар томонлама баркамол авлодни тарбиялашга хизмат қилмоқда.\nМамлакатда ҳукм сураётган тинч ва осуда ҳаёт, миллатлараро тотувлик ва ҳамжиҳатлик муҳити Ўзбекистонда қўлга киритилаётган ва бутун дунёда ҳавас уйғотаётган улкан муваффақиятлар асосидир. Ўзбекистон фуқаролари тарихан қисқа вақт ичида эришилган оламшумул ютуқлар билан ҳар қанча фахрланса арзийди.\n— Ўзбекистон ва Хитой ҳамкорлигининг бугунги ҳолати, унинг истиқболлари ҳақида нима дея оласиз? Сизнингча, ўзаро ҳамкорликнинг қайси йўналишлари устувор ҳисобланади?\n— Хитой Халқ Республикаси Ўзбекистон Республикасини ишончли шерик, деб билади. Сўнгги йилларда Хитой — Ўзбекистон муносабатлари янада кенгайиб, юксак стратегик шериклик даражасига кўтарилди. Сиёсий музокараларни фаоллаштириш, хавфсизлик соҳасида ҳамкорликни кенгайтириш, савдо-иқтисодий, инвестициявий, илмий-техникавий, гуманитар соҳалардаги алоқаларни ривожлантириш ўзаро муносабатларимизнинг устувор йўналишларидир. Ҳамкорлигимиз анъанавий дўстлик ва ўзаро ишонч руҳида, икки томонлама манфаатдорлик асосида изчил ривожланмоқда. Хитой ва Ўзбекистон раҳбарлари учрашувларида эришилган келишувлар бу борада муҳим ҳуқуқий асос бўлиб хизмат қилаётир. Хусусан, Ўзбекистон Республикаси Президенти Ислом Каримовнинг 2014 йил август ойида Хитойга давлат ташрифи стратегик шериклик муносабатларини ривожлантиришда янги босқич бўлди. Ушбу ташриф доирасида умумий қиймати 5,2 миллиард АҚШ доллари миқдоридаги лойиҳалар бўйича йигирмадан зиёд ҳужжат, шунингдек, 800 миллион долларлик савдо шартномалари имзоланди. Шу тариқа 6 миллиард долларга тенг келишувларга эришилди. Бу ўзаро манфаатли ҳамкорлик кўлами янада кенгайиб бораётганидан далолат беради. Шунингдек, Хитой Халқ Республикаси Раиси Си Цзиньпин ва Ўзбекистон Республикаси Президенти Ислом Каримов шу йилнинг июль ойида Шанхай ҳамкорлик ташкилотининг Уфа саммити доирасида ҳам учрашди.\nМамлакатларимиз ўртасидаги муносабатлар Стратегик шериклик ўрнатиш тўғрисидаги қўшма декларация, Дўстлик ва ҳамкорлик тўғрисидаги шартнома, Икки томонлама стратегик ҳамкорликни янада чуқурлаштириш ва ривожлантириш ҳақидаги қўшма декларация ҳамда бошқа кўплаб муҳим ҳужжатлар асосида жадал ривожланиб бораётир.\nХитой билан Ўзбекистон савдо-иқтисодий ҳамкорлик соҳасида катта имкониятларга эга. Томонлар «ўзаро манфаатдорлик ва умумий муваффақият» тамойилига амал қилган ҳолда, ишбилармон доиралар вакиллари ўртасидаги бевосита алоқаларни кенгайтирмоқда. Бунинг самарасида ўзаро товар айирбошлаш ҳажми жадал суръатларда ўсиб бормоқда. Мамлакатларимиз ўртасида товар айирбошлаш ҳажми кейинги 6 йилда 3 баробар кўпайгани алоҳида эътиборга сазовор.\nИнвестициявий ҳамкорлик ҳам изчил ривожланмоқда. Хитойлик кўплаб ишбилармонлар Ўзбекистон бозорига қизиқиш билдирмоқда, инвестиция киритиш ва янги қўшма корхоналар ташкил этишни режалаштирмоқда. Бугун Хитой Ўзбекистоннинг энг йирик инвесторидир ва бу ҳар икки мамлакат манфаатларига хизмат қилмоқда.\nХитой Ўзбекистондаги барқарор ривожланиш суръатларини юксак баҳолайди ҳамда иқтисодиётнинг юқори технологияли янги тармоқларини ташкил этиш ва ривожлантириш, саноат корхоналарини модернизация қилиш, технологик қайта жиҳозлашга қаратилган саъй-ҳаракатларни қўллаб-қувватлайди.\nҲамкорлигимиз кўлами ёқилғи-энергетика соҳасида ҳам ёрқин намоён бўлмоқда. Марказий Осиё — Хитой газ қувурининг тўртта тармоғи ҳам Ўзбекистон Республикаси ҳудудидан ўтиши юксак даражадаги ишонч ва ўзаро манфаатдорликдан далолат беради. Хитой Халқ Республикасига узлуксиз табиий газ етказиб беришни таъминлайдиган ушбу газ қувурини барпо этиш ва ишга тушириш ҳар икки мамлакат учун ҳам стратегик аҳамиятга эга.\nАнгрен — Поп темир йўли, жумладан, Марказий Осиёдаги энг узун — 19,2 километрлик темир йўл туннели қурилиши коммуникация соҳасидаги муҳим лойиҳа ҳисобланади. 2013 йилнинг июлида бошланган мазкур туннель қурилиши жадал суръатларда давом эттирилмоқда. Туннель Ангрен — Поп темир йўл линиясини электрлаштириш борасидаги муҳим лойиҳа бўлиб, бу Ўзбекистон инфратузилмасини модернизация қилишда катта аҳамиятга эга ва умуман, минтақада транспорт логистикасини такомиллаштиришга хизмат қилади.\nХитой ва Ўзбекистон ўртасидаги муносабатлар минтақада хавфсизлик, барқарорлик ва тараққиётни таъминлашда мамлакатларимиз учун ўзига хос платформа бўлган Шанхай ҳамкорлик ташкилоти (ШҲТ) доирасида ҳам жадал ривожланмоқда.\nМамлакатларимиз ўртасида таълим соҳасида ҳам яқин ҳамкорлик йўлга қўйилган. Тошкент ва Самарқандда Конфуций институтининг ташкил этилгани бу борадаги ҳамкорлигимиз изчил ривожланаётганидан далолат беради. 2010 йилнинг июнь ойида Хитой миллатлар марказий университетида ўзбек тили бўлими очилди. 2012/2013 ўқув йилидан Пекин хорижий тиллар университетида ўзбек тилини ўқитиш йўлга қўйилди. Ўзбекистонда хитой тили ва адабиётига, Хитойда эса ўзбек тили, маданияти, урф-одатлари ва умуман, мамлакатингизга қизиқиш ортиб бормоқда. Шу боис таълим соҳасида, хусусан, ўзбек ва хитой тилларини ўрганиш доирасида талабалар ва стажёрлар алмашинуви кенгаймоқда.\nИкки мамлакатнинг маданият ва санъат намояндалари Хитой ҳамда Ўзбекистонда ўтказилаётган турли кўргазма ва маданий тадбирларда фаол иштирок этмоқда. Шанхай ва Тошкент, Сиань ва Самарқанд, Шэньси провинцияси ва Самарқанд вилояти ўртасида биродарлик муносабатлари ўрнатилганини таъкидлаш ўринлидир. Бу икки мамлакат ҳудудларининг тўғридан-тўғри алоқалари изчил ривожланиб бораётганидан далолат беради.\n«Ўзбекистон — Хитой» ва «Хитой Халқ Республикаси — Марказий Осиё мамлакатлари» дўстлик жамиятлари ўзаро маданий-гуманитар алоқаларни мустаҳкамлашда муҳим аҳамият касб этаётир.\nХитой билан Ўзбекистоннинг туризм соҳасидаги ҳамкорлиги ҳам изчил ривожланиб бораётганини алоҳида таъкидламоқчиман. Ўзбекистоннинг сайёҳлик салоҳияти Хитой халқаро туризм ярмаркаларида мунтазам намойиш этиб келинмоқда. Хитойликлар ҳар қандай сайёҳ истагига жавоб берадиган ноёб тарихий ёдгорликлар, юксак сайёҳлик салоҳияти ва имкониятларига эга Ўзбекистон билан яқиндан танишишни истайди.\nХитой ҳукумати Ўзбекистоннинг миллий ва минтақавий хавфсизлик ҳамда барқарорликни таъминлаш борасидаги саъй-ҳаракатларини ҳамиша қўллаб-қувватлайди. Ўзбекистон ҳам, ўз навбатида, Хитой халқига ёрдам беришга тайёр. Томонлар анъанавий дўстликни қадрлайди, ҳамкорликни янада кенгайтириш ва мустаҳкамлашга алоҳида эътибор қаратади.\n— Ўзбекистоннинг экспорт салоҳиятига қандай баҳо берасиз?\n— Кенг кўламли иқтисодий ислоҳотлар амалга оширилаётгани самарасида мамлакатингизнинг экспорт салоҳияти тобора юксалиб, бу ерда тайёрланаётган маҳсулотлар жаҳон бозорида мустаҳкам ўрин эгалламоқда. Бугун Ўзбекистон корхоналари ташқи бозорга деярли барча турдаги товарларни етказиб бераётгани қувонарлидир. Халқаро стандартлар асосида ишлаб чиқарилаётган юқори сифатли ушбу маҳсулотлар хорижий истеъмолчиларга манзур бўлмоқда. Жумладан, Ўзбекистон автомобиллари дунёнинг ўндан зиёд давлатига экспорт қилинаётир. Ўзбек автомобиллари юқори техник хусусиятлари ва замонавий дизайни билан харидорлар ишончини қозониб, бутун дунёга мамлакатингизнинг улкан иқтисодий салоҳиятини намойиш этмоқда.\nЎзбекистон ишлаб чиқарувчилари хорижда, хусусан, Хитойда ўтказилаётган йирик халқаро кўргазма-ярмаркаларда иштирок этиб, ўз маҳсулотларининг экспорт кўламини кенгайтиришда муваффақиятларга эришмоқда.\nМамлакатингизда ташкил этилган «Навоий» эркин индустриал-иқтисодий зонаси, «Жиззах» ва «Ангрен» махсус индустриал зоналари экспортбоп маҳсулотлар ишлаб чиқарадиган саноат корхоналари ташкил этиш ва улар фаолиятини қўллаб-қувватлаш учун қулай шароит ва кенг имкониятлар яратмоқда.\nБуларнинг барчаси Президент Ислом Каримов раҳнамолигида амалга оширилаётган кенг кўламли ислоҳотлар, Ўзбекистон халқининг фидокорона меҳнати, мамлакатингизда ҳукм сураётган тинчлик ва осойишталик самарасидир. Бу эса Ўзбекистоннинг ҳар бир фуқаросига фахр-ифтихор бағишлайди.\n— Яқинда Самарқандда бўлиб ўтадиган «Шарқ тароналари» Х халқаро мусиқа фестивали ҳақида ўз фикрингизни билдирсангиз. Ушбу мусиқа форумида Хитойдан иштирок этадиган санъаткорлар ҳақида ҳам сўзлаб берсангиз.\n— Мусиқа кайфиятни кўтариб, инсонни хайрли ишлар қилишга ундайди. Шунингдек, мусиқа ҳар бир миллатнинг ўзига хос хусусиятларини ифода этиб, турли халқларни бирлаштиришга, уларнинг анъана ва урф-одатларини ўрганишга хизмат қилади. «Шарқ тароналари» халқаро мусиқа фестивали қадимий анъаналар ва шарқона фалсафани ифода этадиган, киши қалбини ром қиладиган, унинг маънавий дунёсини бойитадиган дилрабо ва жозибали куй-қўшиқлар ижро этиладиган ўзига хос ноёб саҳнадир. Президент Ислом Каримов ташаббуси билан ташкил этилган ушбу халқаро форум халқлар ўртасида маданий алоқаларни ривожлантириш, тинчлик, дўстлик ва ҳамжиҳатликни мустаҳкамлашга хизмат қилмоқда.\nХитойлик санъаткорлар ушбу фестивалда мунтазам иштирок этиб келмоқда. Жорий йилда Цзянсу провинциясидан хотин-қизлар халқ мусиқа оркестри қатнашади. Улар ўз маҳоратини муваффақиятли намойиш этишига ишонаман. Бундан ташқари, Хитой миллатлар марказий университети ходимлари фестиваль доирасида ўтказиладиган «Шарқ халқлари мусиқа маданиятининг муштараклиги» мавзуидаги илмий конференцияда иштирок этади.\nНуфузи тобора ортиб бораётган «Шарқ тароналари» фестивалининг Ер юзидаги энг қадимий шаҳарлардан бири — ҳар қаричида шарқона жозибадорлик сезилиб турадиган афсонавий Самарқанд шаҳрида ўтаётгани унга ўзига хос руҳ бағишламоқда. Ҳақли равишда Ер юзининг сайқали ва Шарқ гавҳари деб ном олган ушбу қадимий ва ҳамиша навқирон шаҳар бетакрор гўзаллиги ва маҳобати билан азалдан эътиборни ўзига жалб қилиб келган.\nҚарийб уч минг йиллик шонли тарихга эга Самарқанд маҳобатли архитектура ёдгорликлари, мовий гумбазлари, бетакрор шарқона қиёфаси билан бугун ҳам бутун дунёдан келган сайёҳлар ва меҳмонлар эътиборини тортмоқда. Ушбу ажойиб шаҳар ҳар қандай инсонни мафтун эта олади. Бу ерда бир марта бўлган киши уни ҳеч қачон унутмайди.\nФурсатдан фойдаланиб, Ўзбекистон халқини Мустақиллик байрами билан самимий муборакбод этаман. Президент Ислом Каримов раҳнамолигида ижтимоий-иқтисодий тараққиёт суръатларининг изчил ўсиши, меҳнатсевар ва меҳмондўст халқингиз барча соҳаларда улкан ютуқларга эришишини тилайман. Фаровонлик, куч-қудрат, тинчлик ва хотиржамлик Ўзбекистонни ҳеч қачон тарк этмасин.


Ҳиндистон буғдой экспортини тақиқлайди\n17 Май 19:32\nNUR-SULTAN. Кazinform - Ҳиндистон жаҳон бозорларида нархларнинг рекорд даражада ошишига олиб келган ва G7 танқидига сабаб бўлган буғдой экспортини тақиқлади, дея хабар бермоқда Кazinform economictimes.indiatimes.cоmга таяниб.\nҲокимиятнинг ҳаракатлари доннинг назоратсиз экспорт қилинишини назорат қилиш чоралари билан боғлиқ. Тез инфляция ва нархларнинг 20-40 фоизга кўтарилиши фонида баъзи фермерлар ўз маҳсулотларини ҳукуматга эмас, балки савдогарларга сотишди, бу эса деярли 20 миллион тонна захирани шакллантиришда хавотирга сабаб бўлди.\nБундан ташқари, март ойида 45 даража Цельсий бўйича юқори ҳарорат кузатилди, бу эса мамлакат шимолидаги фермер хўжаликларига салбий таъсир кўрсатди ва маҳсулот етиштиришнинг камида 5 фоизга камайиши прогнозларига салбий таъсир кўрсатди.\n2022 йил 16 майда буғдой нархи янги рекорд даражага кўтарилиб, Европа бозорида бир тоннаси нархи 435 еврога етди.\nҲиндистондаги сув тошқинлари туфайли 4,7 миллиондан ортиқ киши уйини тарк этишга мажбур бўлди


Ўзбекистон валюта бозорида нима гап?\nЎзбекистонда яна икки алоҳида валюта бозори параллел мавжудлигича қолмоқда ва орадаги тавофут кун сайин ошиб бормоқда.\nАҚШ долларининг бошқа валюталарга нисбатан қадри бир неча ойдан бери секин-аста ошиб бормоқда. Аммо Ўзбекистонда доллар курси қора бозорда сал бўлса-да пасаймоқда. Қолган дунëдагига зид бу жараëн ортида бозорни "ўйнатаëтган" монополистлар тургани тахмин қилинмоқда.\nЯнги йилнинг дастлабки кунларида Ўзбекистон Марказий банки томонидан белгиланган расмий курс бўйича 1 АҚШ доллари 1513 ўзбек сўмини ташкил этди. Шу кунларда 1 АҚШ долларининг ўзбек сўмига нисбатан расмий курси 1530 сўмни ташкил қилмоқда¸ яъни расмий курсда бироз бўлсин¸ ўсиш кузатилмоқда.\nАҚШ долларининг сўмга нисбатан норасмий курси қанчалигини билиш мақсадида Тошкентдаги бозорлардан бирида пул алмаштириш билан шуғулланётган валютафурушлардан бирига қўнғироқ қилдик.\nВалютафуруш: 2120 сўм оляпмиз.\nВалютафуруш: 2180 сўм.\nОзодлик: Ўтган ҳафта курс қанча эди?\n- Ўтган ҳафта сотилиши 2200 эди, сотилиши¸ дейди валютафуруш.\nЎзбекистонлик бошқа бир валютафуруш сўнгги пайтларда Ўзбекистонда АҚШ долларининг курси пасая бошлаганини айтди. У бунинг сабаби ҳақида Озодликка буларни айтди.\nОзодлик: Ҳозир курс қанча бўляпти?\nВаютафуруш: 215 минг оляпмиз, 220 минг сўмга сотяпмиз. Декабр ойи охирида курс 230 мингга чиққан эди. Энди орқага қайтяпмиз озгина-озгина.\nОзодлик: Пасайишининг сабаби нимада?\n- Хитойнинг йўллари ёпиқ. Улар байрам қиляпти. Бутун молларни Абу Саҳий олиб кирадику Тошкентга. Хитой фирмалари араб фирмалари орқали олиб киради, дейди валютафурушлардан бири.\nОвози ёзиб олинмаслиги шарти билан гапирган Абу-Саҳий фирмаси мижозларидан бирининг Озодликка айтишича, бу ширкат президентнинг икки қизидан бирига тегишлидир.\n“Опага” тегишли Абу-Саҳий нафақат хориждан молларни келтириш билан шуғулланадиган монополист, балки савдогарлар олди-берди қилиши шарт бир улкан ширкатга айланган, дейди бу суҳбатдошимиз.\nДемак шу кунларда АҚШ долларининг ўзбек сўмига нисбатан курси бироз пасайди. Бироқ бу пасайишни доллар нархининг сўнгги ойлардаги кескин қимматлаганига қиёсласак, фарқнинг сезиларли эмаслиги кўринади. Буни Озодлик билан суҳбатда бўлган мана бу фуқаронинг гапидан билиш мумкин.\n- Масалан, шакарда бу нарсани кузатдик. Унчали сезиларли бўлмаса ҳам нарх 100 сўмга ошиб яна пасайди. Одамлар гавжум бўлган жойлардаги дўконларда бир килограмм шакар 2250 сўмдан сотилган бўлса, ҳозир 2150 сўмга тушди. Биз оладиган “Шедрий Лето” сарёғи ҳам декабр ойида доллар бир кўтарилганда ярим килоси 2600 сўм бўлди. Мана ҳозирги кунда 2500 сўмга қайтиб тушди. Кўк чой маҳсулотининг ҳам нархи бир кўтарилиб тушганини сездим. Мен озгина-озгина тез-тез олиб тураман кўк чойни. Масалан¸ декабр ойларида килоси 5500 га чиқиб кетганди. Яқинда бориб олдим. 110 кўк чойи нархи яна 5000 га тушди. Савдогарлар ҳам долларни курсига қараб маҳсулотга нарх белгилайди, дейди ўзбекистонлик Шавкат.\nЎзбекистонлик тадбиркор Расулжонга кўра¸ агар мамлакатда эркин валюта алмаштириш йўлга қўйилса ва тижоратчилар қўлларидаги ўзбек сўмини “қора бозор”да эмас балки Марказий банк томонидан белгиланган расмий курс бўйича алмаштириш имкониятига эга бўлганида¸ бозордаги маҳсулотлар нархи ҳозиргидай қиммат бўлмасди.\n- Қора бозорнинг курсига қараб нархлар ошиб кетаяпти. Конвертация бўлганида эди масалан, савдогарлар ҳам ўша банк курси бўйича пул алмаштириб хоҳлаган товарини олиб келиши мумкин эди. Нарх жойида туриши мумкин эди. Ошган тақдирда ҳам давлат курси бўйича маълум миқдорда ошган бўларди. Энди ҳозир жуда ортиқча ошиб кетяпти. Сабабини сўрасак¸ савдогарлар доллар ошиб кетганини айтади. Ҳақиқатан ҳам ҳозир қора бозорда бир АҚШ доллари 2200 сўм атрофида бўляпти. Ўшани ҳисобига нарх-наво ошяпти. Янги йилдан кейин бўлаётган иш шу, дейди ўзбекистонлик тадбиркор Озодлик билан суҳбатда.


Бошлиқлар — Latifa.uz\nБошлиқлар ҳақида латифалар\nКеча ишхонамизда ҳақиқат куни қилдик. Ҳаммамиз ҳақиқат изладик. Бугун энди, ҳаммамиз янги иш излаяпмиз.\n#Ишхона #Бошлиқлар #Ҳақиқат-адолат\nШаҳар ҳокими Афандига буюрди:\n— Менга бир баҳайбат, қопағон ит топиб келинг!\nАфанди эса, буйруқнинг аксини қилиб, ювош бир ит топиб келди. Ҳоким Афандини койиди:\n— Мен сизга «қопоғон ит топиб келинг!» десам, жуда ювош итни олиб келибсиз.\nАфанди бепарво жавоб берди:\n— Тақсир, хотиржам бўлинг, бу жанобларининг олдида беш-олти кун турса, ўзларидан таълим олиб, занжирини ҳам узадиган бўлиб кетади.\n#Ҳайвонот #Афанди #Бошлиқлар\n— Бугун ишхонада директоримиз компьютер ўйинлари бўйича мусобақа уюштирди.\n— Хўш, нима бўлди, гапир?\n— Ғолиб бўлган ходимларни учтаси ишдан бўшатилди!\n— Якшанба куни бўшмисиз?\nКотиба умид билан, нозланиб:\n— Ҳа бўшман. Ҳеч қандай ишим йўқ. Бекорчилик...\nРаҳбарни жаҳли чиқиб:\n— Сиз бугунни ҳам якшанба деб ўйлаяпсиз шекилли! Ишингизни қилинг!\nКатта бир корхонанинг раҳбари ишчилар интизомини тартибга солиб қўймоқчи бўлибди. Ишёқмас, дангаса бирор ходимни ишдан бўшатиб, қолганларга намуна кўрсатиб қўйиш ниятида текширувга чиқибди. Қараса, бир ёш ишчиси корхона ҳовлисида деворга суяниб, дам олиб турган экан. Раҳбарнинг фиғони фалакка чиқибди. Ёш йигитнинг ёнига келиб:\n— Сенга бир ҳафтада нечи пул тўлашади?, - деб сўрабди жаҳл билан.\n— Олти юз минг, - жавоб берибди ҳайрон бўлиб.\nРаҳбар бошқаларга ҳам ўрнак бўлсан деган мақсадда, хонасидан икки ярим миллион олиб чиқибди-да ёш ишчисини қўлига тутқазиб дебди:\n— Мана, тўрт ҳафталик маошингни ортиғи билан олгин-да, бу ердан йўқол, қайтиб кела кўрма!\nЙигит пулни олиб, индамасдан кетибди. Раҳбар эса бу ҳолатни кузатиб турган ишчиларга қарата:\n— Ким эди у ишёқмас?, - деб сўраса,\n— Пицца ташиш хизматидан эди. Олиб келган пиццасини пулини кутиб турганди, - деган экан.\nБир куни ўрмонда барча ҳайвонлар базм уюштириб ўтиришса, бир қуён хансираб келиб, "Жонингдан умидинг бўлса қочиб қол!" дебди.\nҲамма туриб қоча бошлабди. 2 км югуришгандан кейин шер тўхтаб:\n— Мен ҳайвонлар шоҳи бўлсам, ким қувиб келаяпти, - деб сўраса, қуён:\n— Эрим уйга маст бўлиб келди. Жаҳли жуда чиққан, - дермиш.\n#Ҳайвонот #Пиёнисталар #Бошлиқлар


Раньери "Рома"га нега қайтди? / CHAMPIONAT.asia\n07:20Бундеслига. "Вердер" - "Лейпциг" 0:3 0 07:15РПЛ. "Тамбов" - "Ростов" 2:1 0 07:10РПЛ. "Зенит" - "Рубин" 5:0 0 07:05ЛаЛига. "Атлетико Мадрид" - "Сельта" 0:0 0 01:50Ла Лига. Дебютант "Гранада" сенсацион тарзда "Барселона"ни таслим қилди 98 01:40Милан дербисида "Интер" ишончли ҳисобда ғалабага эришди 19 01:20Премьер Лига тарихидаги энг йирик ҳисоб қайси учрашувда қайд этилганини биласизми? 8 00:35Буффон Мальдинининг рекордини такрорлади 3 23:39"Локомотив" ПФК боксчиларимизнинг халқаро ютуғи билан қутлайди 4 23:25Ла Лига. "Атлетико" яна очко йўқотди, бу суфар ўз майдонида 2 23:10Ла Лига. "Гранада" – "Барселона" баҳсининг асосий таркиблари маълум 13 23:00РПЛ. "Рубин" йирик ҳисобда "Зенит"га енгилди, Денисов эса тўлиқ ўйнади 1 22:55А Серия. "Ювентус" иродали ғалаба қозонди 13 22:55Шомуродов гол урган баҳсда аутсайдер "Ростов"ни мағлуб этди 58 22:50"Милан дербиси". Клубларнинг бошланғич таркиби эълон қилинди 6\nРаньери "Рома"га нега қайтди?\n16 мар 14:40\nТеглар : Рома\tКлаудио Раньери\nМаъно излаб ўтирманг, бу шахсий масала\nРаньерининг Римда якунламаган ишлари қолиб кетган.\n«Агар футбол соҳасидаги инсонларга ҳам «Оскар» мукофоти топширилганда, уни биринчи навбатда Раньерига бериш керак бўларди», — Раньери скудеттони қўлга киритишига оз қолганда, Фабио Капелло у хақида шундай фикр билдирган эди. Лекин 2010 йил Италиянинг бошқа бир жамоаси ва бошқа мураббий йили бўлганди: Моуриньо қўл остидаги «Интер» нафақат Италияда, балки бутун Европадаги барчани нарсани ютиб кетди. Шубҳа йўқ, кўпчиликнинг ўша ғалаба машинаси билан елкама-елка олишган айнан Раньери мураббийлигидаги «Рома» ёдидан кўтарилган.\nБаҳор, нафақат дарахтлар, балки Моуриньо билан "жанг" ҳам айни гуллаган вақти, португалиялик худонинг берган куни рақибга босим ўтказиш йўлида интервью берар, Клаудионинг «Челси»даги омадсизликлари, у кучли футболчилар билан ишлай олмаслигини такрорларди. «Рома» устози эса шу ҳолатда ҳам Италия вакилининг Чемпионлар Лигасидаги ғалабасидан қувонишга ўзида куч топа олди. У «Интер»нинг Барселонадаги ўйинини ҳақиқий жасорат деб атади. Италия Кубоги финалида унинг жамоаси рақибига ҳақли равишда мағлуб бўлганини, рақиб кучлироқ кўринганини тан олди. Бироқ гап фақат чиройли нутқда эмасди.\nРаньери ҳамкасби Моуриньо билан тенгма-тенг курашганини айтганда, бевосита шу тўқнашувни назарда тутдик. Италия чемпионати доирасидаги икки ўйинда 6 очкодан 4 очко ишлаб олди, мартда ўзаро тўқнашувдаги ғалабадан сўнг, айнан Раньери Жозени биринчи поғонадан пастроққа тушиб туришга мажбур қилганди. Ўша Кубок финалида ҳам барчаси буткул бошқача якунланиши мумкин эди. Ҳисоб бор йўғи 1:0 эди, аммо 87-дақиқада Тотти асабларини жиловлай олмади ва Балотеллини аяб ўтирмади. Натижада, "император" амалда жамоасининг ғалабага бўлган сўнгги умидларини йўққа чиқарди.\nЎша биз билган Раньери: «Рома» бевосита рақобатчисини мағлуб этди, лекин йўқ жойда ўртамиёна рақибга мағлуб бўлди ва рақибга биринчи ўринни қўш-қўллаб топшириб қўйди. Охирги тургача скудетто учун курашди ва "финиш"га иккинчи бўлиб етиб келди. Орадан уч ой ўтиб эса Раньери журналистларга Моуриньо етишмаётгани ҳақида айтади: «У чемпионатимизга ўзгача руҳ бериб турарди».\nМураббий фаолияти ҳақида гап кетганда, ҳаёлга биринчи бўлиб – «Лестер» билан қўлга киритилган чемпионлик келади, бироқ бу зафар қолган ғалабаларни, машаққатли меҳнатни ёпиб юбориши адолатдан бўлмайди. Қолгани эса – «Интер»даги омадсизлик ва мағлубиятлар серияси туфайли Клаудиога чиқиш эшиклари кўрсатилганди. Греция термасидаги муддатни мураббий яхшиси эсламасликни маъқул кўради, Францияда «Нант»да ўтган ўртача мавсум (мавсумни дахшат бошлаган жамоа баҳорга келиб "бензини тугаётган машинани" эслатарди, аксига олиб, газ-балон ҳам ўрнатилмаганди). Ва янги ўтмишдан «Фулхэм»даги уч ойдан бироз кўпроқ муддат: Раньери қўл остида жамоа томошабоп ўйин кўрсатган бўлсада, ботқоққа янада чуқурроқ ботиб қолди.\nАлбатта, мураббий фаолиятининг ҳар бир саҳифаси индивидуал воқеа ва бир-бирига бевосита алоқаси, таъсири йўқ. «Фулхэм»даги омадсизлик мураббий савиясига шубҳа билан қарашга сабаб бўла олмайди. Греция термасичи дерсиз, у ердан Раньери Фарер оролларига ютыазиб қўйганидан сўнг, шармандаларча хайдалганди. Лекин эътибор бериш зарур бўлган яна бир жиҳат, янги мураббий келди ва... У ҳам Фарер оролларига (жавоб ўйини) мағлубиятдан бошлади.\nРаньери қаерда ишламасин унинг иш услуби ва муаммоси доимо унинг ҳароҳидир. Клаудио тезда натижа беради, аммо жамоани ўша юқори даражада ушлаб туришда муаммоларга дуч келади. Унинг жамоалари босим остида ўзини эркин хис қила олмайди. «Монако» бундан мустасно. Шунчаки, монегасклардан ҳеч ким бундай натижани талаб қилмаган ва ҳатто кутмаганди ҳам, шу сабаб ортиқча босим у ерда ҳам бўлмаган десак адашмаймиз.\nШу сабаб Раньери «Рома»га тайинлангани ҳақидаги хабарга «Твиттер»да муносабалар турлича бўлди ва қувончдан кўра, хайрон бўлганлар, "очиғи тушунмадим" деганлар кўпроқ бўлди.\nАммо бу аҳмоқона, омадсиз қарор деб бўлмайди. Уни қўллаб қувватламаган тақдирда ҳам, тушуниш тушунтириш мумкин. Йўқ деганда эмоционал томонлама.\nРаньери ва «Рома» — бу ўзгача муҳаббат тарихи. Бошида тожи ва қўлида Кубок кўтарган Англиядаги Клаудиони ҳали эсласангиз керак-а? Лекин эътибор беринг, Раньерининг ўзи «Лестер» билан қўлга киритилган чемпионлик ҳақида фикр билдираркан: «Бу титул «Рома» билан қўлдан чиқарилган скудеттонинг ўрнини боса олмайди. Ҳеч нима, бошқа ҳеч қайси кубок унинг ўрнини боса олмайди. Лигани севимли жамоанг билан ютиш – бу қандай туйғу эканлигини бир тасаввур қилиб кўринг-а?».\nРаньери ва «Рома»нинг хайрлашиши ҳам жуда ғамгин бўлганди. Аммо ҳаёлан улар бирга қолдилар. Таклиф қилинган шартнома – июнь ойигача, қисқа муддатга, — кўриниб турибдики, Раньерига фақатгина қисқа муддатга ишонч билдирилган. Лекин кейинчалик унга клуб тизимида бирор лавозимда қолиш имкони кафолатланганлиги клуб унинг тажрибаси ва муносабатини қадрлашларини билдирард. Ҳа, яна бир гап: ҳозирги «Рома»ни бунданда ёмонроқ ҳолатга тушириш иложсиз вазифадек кўринмоқда.\nҲозирги «Рома» – аянчли ахволда\nБу бўрттирма эмас. Ёзда Ди Франческо марказнинг муҳим ўйинчилари Стротман ва Найнгголандан айрилди. Уларнинг ўрнига эса иқтидорли, ёш вингерлар берилди. Ҳа, яна Нзонзи, Пасторе ва Кристанте келди, лекин улар билан иш қовушмади: қимматроққа сотиб, арзонроққа олиб, мураббий яна ҳеч нима бўламгандек барчасини жойига тушириб юборишини талаб қилиш нотўғри. Баъзи футболчиларнинг ўрнини умуман тўлдириб бўлмайди. «Севилья»да иш берган конспектлар Мончига Римда иш бермади. Дарвоқе, Мончининг кетиши ҳам баҳсли вазиятни вужудга келтирди. Ахир омадсиз бир мавсум туфайли мураббийнинг салоҳияти йўқ бўлиб қолмайдику. Аммо қарор қабул қилинди, муҳокамага ўрин йўқ ва испаниялик мураббий ўзига бошқа иш излаши зарур. Эмишки, уни яқинда Лондоннинг «Арсенал»ида кўришимиз мумкин экан.\nҲозирги оғир вазиятда Раньери нима каромат кўрсатиши мумкин?\nШартномага қўл қўйганидан уч кун ўтиб у биринчи учрашувини ўтказди. Тайёрланишга вақт бўлмагани сабабли «Эмполи» билан ўйин бўйича Раньери ишига баҳо бериб бўлмайди. Қўшимчасига, ўша куни «Рома» Манолас, Де Росси, Пеллегрини, Жеко, Коларов ва Фасио хизматларидан турли сабабларга кўра фойдалана олмасди. Асосий таркибнинг олти вакили йўқ учрашув бўйича жамоага баҳо бериш қанчалик тўғри бўларкин?\nБироқ шу ўйиндаёқ Раньерининг баъзи қарорлари, чизгиларини кўриш мумкин эди. Биринчидан: бир йўла икки футболчи таянч зонасига жавоб беради. Нзонзи ва Кристанте ҳужумга ҳа деганда югуриб кетишмади ва тўп олдирилганда ортга, рақибни, тўпни қувлаб югуришларига тўғри келмади. Кристанте тўпни ҳужумдагиларга етказиб беришга жавоб берди, лекин ўзи кўп ҳам олдинги чизиққа чиқавермади. Марказдаги бу икки футболчининг ўйинини таърифлаш учун биргина статистик кўрсаткич етарли назаримизда: Нзонзи энг кўп тўп оширишини ҳимоячи Сантонга (12 марта) амалга оширган бўлса, Кристанте кўпроқ – вингер Клюйвертни (11та пас) тўп билан таъминлади. Қанот ҳимоячилар ҳам вазифаларни бўлишиб олишган: ўнг қанотдаги Флоренци ҳужумларга фаол қўшилди (ҳужумнинг учинчи зонасига 30та тўп ошириши), чапдаги Сантон эса биринчи навбатда ҳимояни ўйлаши белгилаб қўйилганди ва иложи борича соддароқ ўйнашга ҳаракат қилди (ҳужумнинг учинчи зонасига 9та тўп ошириши).\nШу сабаб, «Рома» баъзи эпизодларда иккига бўлиниб қолди: ҳужумдагилар (Эль-Шаарави, Дзаниоло, Клюйверт, Шик, баъзан қанот ҳимоячиси) ва қолганлар ҳимояда. Бундай «Рома» ҳужуми унчалик хавфли кўринмаган бўлсада, рақибга ҳеч қандай имкон қолдирмади. «Эмполи»нинг голини Жезус ўз дарвозасига, унчалик хавфли бўлмаган тўп оширишидан сўнг, киритиб юборди. Меҳмонлар эса чинакамига бор йўғи битта вазият яратишди: Кристиан дель Орко қаротдан тўп оширишидан сўнг, боши билан зарба берди.\nЁпиқ ўйин, стандарт вазиятлардан «Рома» футболчилари урган икки гол. Мана сизга Раньерининг одатий ўйин услуби.\n«Рома» Ди Франческо давридагидан яхшироқ ҳужум қилмаслиги мумкин, аммо ундагидан анча яхши ҳимоялана бошлаши аниқ. Таянч зонасидагилар Ди Франческо тактикаси туфайли вужудга келаётган қарши ҳужумларни йўққа чиқаради. Қанот ҳимоячилари билан кўрган ҳолатимиз ҳам Раньерининг тактикаси. Ҳужумда мураббий Шик ва Жеко жуфтлигини кўрмоқчи. Раньери буни ҳеч кимдан яширмаяпти, шунчаки ҳар икки футболчи мураббий ихтиёрида бўлишини кутиш қолди холос.\nБунинг барчаси жамоага кучли тўртликдан жой кафоламаслиги аниқ. Бироқ сўнгги вақтларда «Рома» йўқотиб қўйгани, ўйиндаги балансни қайтаради. Охирги 10 учрашувда жамоа 23 та гол қўйиб юборганди.\nВа асосийси: Раньерининг Римдаги ишини фақатгина натижаларга, очко ва турнир жадвалидаги жойига қараб баҳолаш нотўғри. Кутилмаганда, номзодлар ичидан айнан уни танланиши, жамоага қайтиши ва Раньерининг севимли жамоасига қийин вазиятда ёрдамга келиши - бу шунчаки романтика. Буни ақл билан таърифлаб бўлмайди.\nЕвропа лигасида ҳафтанинг энг яхши футболчиси эълон қилинди 1\nЕвропа Лигаси. "Рома" - "Буюкшехир" 4:0 3\nЕвропа Лигаси. МЮ "Остона"ни енгди, "Рома"да йирик ғалаба, "Вулверхэмптон" эса уйда ютқазди 19\n"Рома" янги либосини намойиш этди 4\nА Серия. "Рома" - "Сассуоло" 4:2 0\nА Серия. "Рома" мавсумда илк бора ғалабага эришди, Мхитарян эса дебют голини урди 1\nКарикатура: Клаудио Маркизио фақат "Ювентус"га содиқ 1


Европа расмийлари молиявий бўҳронни муҳокама қилмоқдалар\nБритания Бош вазири Гордон Браун 8 декабрь куни Лондонда Франция президенти Николя Саркози ва Европа Иттифоқи комиссияси раиси Хосе Мануэл Бароззо билан учрашди.\nМулоқот чоғида глобал молиявий бўҳроннинг иқтисодий тараққиётга салбий таъсирини бартараф қилиш масаласи кўрилди. Европа Иттифоқи раҳбарлари билан бир гуруҳ иқтисодчи ва тадбиркорлар ўртасида бўлиб ўтган учрашувда ҳам айни масала муҳокама қилинди.\nУчрашувдан кейин ўтказилган матбуот анжуманида: “Менимча, биз Американинг янги маъмурияти билан бирга қўлни-қўлга бериб ишлай оламиз ва муштарак уринишимиз билан дунёда иқтисодий ўсишга туртки бера оламиз”, – дея баёнот берди Британия бош вазири Гордон Браун.\n11-12 декабрь кунлари Брюсселда Европа Иттифоқи саммити бўлиб ўтади. Йиғилишда иқтисодий ўсишни таъминлаш учун 200 миллиард евро ҳажмида маблағ сарфлаш ҳақидаги Европа Комиссиясининг таклифи муҳокама этилиши режаланган.


Ҳамиджон Актамов: "Ҳакамлар бизни синдирди" - Zamin.uz\n09:05 / 11.09.2020\nҲамиджон Актамов: "Ҳакамлар бизни синдирди"\n"Насаф" - "Қизилқум" учрашувидан кейин меҳмонлар бош мураббийи Ҳамиджон Актамов ўз фикрларини билдириб ўтди.\n- Билмадим... Биринчи бўлимда ҳакам бир неча хатоларга йўл қўйди, билмадим, ҳакамнинг бизда қасди борми?! Ўтган турда ҳам ҳакамларнинг қурбони бўлдик. Тезроқ ВАРни олиб келиш керак. Тўғри, ҳимоядаги хато сабабли 3-дақиқадаёқ гол ўтказиб юбордик, бироқ тезда жавоб қайтаргандик. Ҳакамлар эса голни инобатга олишмади. Кўрмаган эмиш... Нариги томондаги ҳакам эса вазиятни ҳал қиляпти. Мен ҳам кўриб, эшитиб турибманку. Менинг ёнимдаги ҳакам нариги ярим майдондаги вазиятга аралашяпти.\nЎтган даврада Намангандаги ўйинда ҳам дарвозамизга йўқ жойдан пенальти белгилашганди. Ҳакамлар бизни ёмон кўришадими дейман. Эркин Бойдуллаевга қарши яққол қоида бузилишида ҳам ҳакам ўйинни тўхтатмади. Кўп жойларда ҳуштаксиз ўйинлар бошланиб кетди. Ҳакамлар жуда кўп хатоликка йўл қўйишди. Улар биринчи бўлимнинг ўзида бизни синдирди. Футболчиларга ҳам йўқ жойдан сариқ карточкалар берилди.\nҲакамларнинг ғалати қарорлари футболчиларимнинг руҳиятига таъсир қилди. Тўғри, хатолар йўқ эмас. Баҳс юқори темпда ўтди, "Насаф" кучли ўйнади. Лекин биз ҳам бунчалик йирик ҳисобга лойиқ эмасдик.\n- Марказлаштирилган чемпионатда "Қизилқум" таркибни кучайтирди ва ўйин савиясини анча оширганини кўрсатганди. Бироқ бугун илк дақиқаларданоқ ўйин қовушмади. Бунга нима сабаб бўлди?\n- Ўйинга яхши тайёрлангандик. Ҳакам эса бизни жуда эрта синдирди. Кўриб туриб, тушунмаяпман. Нега? Нима сабабдан? Биз бундай натижага лойиқ эмасдик.\n- "Қизилқум"нинг инобатга олинмаган голи йирик ҳисоб бўлиб кетишига таъсир кўрсатдими?\n- Албатта, таъсир кўрсатди. Футболчи меҳнат қиляпти, югуряпти. Иккинчи голга ҳам яқин келгандик. Фол бўлган пайтда ҳакам 3 метрдан туриб олиб, ўйинни давом эттиришни талаб қиляпти. Қачонгача ҳакамлар шундай қилаверади, билмадим.\n"Насаф" жамоасининг келажаги жуда порлоқ. Йигитларнинг омадини берсин. Кучеренко академиядан зўр футболчиларни етиштириб беряпти. Шу одам касалхонада бетоб бўлиб ётган экан. Тезроқ тузалиб, ишга қайтишини тилаб қоламан. Шундай натижаларда Кучеренконинг қилган фаолияти кўринади.\nРақибини 1-раундда нокаут қилган Ботир Аҳмедов: «Жангни ҳакамлар қароригача олиб бормасликка ҳаракат қилдим, уларга ишончим қолмаган»\n9-09-2020, 14:02, Спорт\nКуман "Барселона" бош мураббийи сифатида илк фикрларини билдириб ўтди\n20-08-2020, 15:16, Спорт\nЛуис Суарес 2та ўйинга дисквалификация қилинди\n10-02-2017, 00:12, Спорт\n«Барселона» Луис Суареснинг қизил карточкаси юзасидан CAS'га мурожаат қилишга тайёр\n9-02-2017, 10:48, Спорт\nШота Арвеладзе: "Охирги 20 дақиқада жамоалар кейинги ўйинни ўйлай бошлашди"\nОЧЛ. «Пахтакор» «Ал-Ҳилол» билан дуранг ўйнади, Азиз Ғаниев жамоаси яна ғалаба қозонди\nБабаян шогирдлари бу турда ҳам ғалаба қозониб, пешқадамга айланди (+жадвал)\nҲимояда ўйнаган “Ал-Ҳилол” “Пахтакор”ни қандай қилиб енгди? (ревью)


Islomda farzand tarbiyasi ( 98844 marta o'qilgan) Chop etish\nRobiya 31 Yanvar 2008, 10:30:38\nChidam ber totisin turmush ko’p — ozin,\nRobiya 15 Fevral 2008, 13:42:29\nДинимиз кишиларни юксак ахлоқ, чинакам инсоний фазилатларга тарғиб қилиш баробарида кичикларга раҳм-шафқатли, марҳаматли бслишга, ҳаттоки ёш болаларнинг ҳақ-ҳуқуқларини ҳам ҳимос стишга чақиради. Лайғамбаримиз (у зотга Аллоҳнинг саломи бслсин) "жаннат райҳонлари" деб съзозлаган болаларнинг ҳуқуқ ва манфаатлари исломистда ҳар томонлама муҳофаза стилгандир.\n"Оналар болаларини тсла икки йил смизадилар. (Бу ҳукм) смизишни бенуқсон қилмоқчи бслган кишилар учундир. Уларни схшилик билан едириб-кийдириш отанинг зиммасидадир" (Бақара, 233).\n"(Ай инсонлар), болаларингизни йсқчиликдан қсрқиб слдирмангизлар — уларга ҳам, сизларга ҳам биз сзимиз ризқ берурмиз. Уларни слдириш, шак-шубҳасиз, катта хатодир" (Ал-Исро, 31).\n"(Қсл остингиздаги) ақлсиз кимсаларга (съни, ёш, нодон етимларга) Аллоҳ сизлар учун турмуш воситаси қилиб қсйган молларингизни (съни, қслларингиздаги уларнинг молларини) бериб қсйманг, балки уларни сша моллардан едириб-кийдиринг ва уларга схши ссзлар билан муомала қилинг" (Аисо, 5).\n"Қачон бировларига қиз (ксргани ҳақида) хушхабар берилса, ғазабга тслиб, юзлари қорайиб кетар. Ва у (қизни) хсрлаган ҳолида олиб қолиш ёки (тириклай) тупроққа қориш (тсғрисида сй суриб), сзига хушхабар берилган нарсанинг (съни, қиз ксришнинг) "ёмон"лигидан (номус қилиб) одамлардан сшириниб олур. Огоҳ бслингизким, улар (бу қилмишлари билан) снг ёмон (съни, ноҳақ) ҳукм чиқарурлар" (Ааҳл, 58-59).\nRobiya 15 Fevral 2008, 13:44:43\n"Аллоҳ таолодан қсрқинглар ва болаларингизга адолат қилинглар" (Муслим ривости).\n"Кимнинг учта (бошқа бир ривостда: иккита) қизи бслиб, уларни тарбислаб катта қилса ва уларга марҳамат назари билан қараса, жаннатга кириши муқаррардир" (Бухорий ривости).\n"Аллоҳ таоло Қуръони каримда схши бандаларни "аброр" деб мақтади, чунки улар оталарига схшилик қилганларидек, болаларига ҳам схшилик қилган сдилар. Сенинг бсйнингда отангнинг ҳаққи бслганидек, болангнинг ҳам ҳаққи бор" (Бухорий. "Адабул муфрад").\n"Ким кичикларга раҳм-шафқат қилмаса, катталарга иззат-ҳурмат ксрсатмаса, у биздан смас" (Термизий ривости).\n"А А асулуллоҳ! Биз ота-онанинг ҳаққини билдик. Аммо фарзанднинг ҳаққи нимадан иборат?" деган саволга Лайғамбаримиз (у зотга Аллоҳнинг саломи бслсин): "Унга чиройли исм қсйиб, гсзал одоб бериш", дедилар (Байҳақий ривости).\n"Фарзандларингизни ҳурматланглар ва уларнинг одобини гсзал қилинглар" (Ибн Можа ривости).\nRobiya 15 Fevral 2008, 13:46:27\n"Исломда инсон ҳуқуқлари" анжумани ҳужжатларидан:\n"Ҳар бир бола дунёга келган кунидан бошлаб ота-оналари, жамист ва давлат томонидан ксрсатиладиган зарурий парвариш, таъмин, шунингдек, моддий, гигиеник ва маънавий ксмак олиш ҳуқуқига сга. Болага ҳам, онасига ҳам махсус парвариш ва ёрдам ксрсатиш қонунчиликда белгилаб қсйилади" (7-модда).\n"Ислом боланинг асосий манфаатларини ҳимос қилади, болага муҳаббат, сътибор ксрсатувчи ва хавфсизлигини асрашни таъминловчи табиий муҳит сифатида оилани муҳофаза стади" (8-модда).\n"Билим олишга интилиш болага фарз ва мажбурист, уларга етарли билим берилишини таъминлаш сса жамист ва давлатнинг бевосита вазифаси ҳисобланади. Давлат таълим олишнинг имконист ва воситаларидан фойдаланишни таъминлаши, кишиларга инсонист бахт-саодати йслида Ислом дини ва коинот илми билан танишиш имконистини бериш учун билимларнинг ҳартомонлама бслишини кафолатлаши керак".\n"Ҳар бир киши турли сқув юртларида ҳам диний, ҳам дунёвий билим олиш ҳуқуқига сга. Ҳар бир киши турли ижтимоий институтлар, шу жумладан, оила, мактаб, университет, оммавий ахборот воиталари ва бошқалар раҳбарлигида шахс сифатида ҳартомонлама шаклланиш, Аллоҳга имонини мустаҳкамлаш, мусулмонларнинг ҳуқуқ ва мажбуристлари ҳурмат қилиниши ва ҳимос стилишини таъминлаш ҳуқуқига сга" (9-модда).\nRobiya 15 Fevral 2008, 14:30:42\nФАА ЗААД ТАА БИЯСИ\nБола тарбисси снг муҳим ишлардандир. Фарзанд ота-онага омонат. Бола қалби пок, нозик, содда ҳамда ҳар қандай нақш ва суратдан холи гавҳардир. Унга қандай нақш солинса, шунга ксра шаклланади, хоҳлаган томонга сгилади. Агар бола схшиликка срганиб, схшилик ичида восга етса, дунё ва охират саодатини топади. Албатта бу савобга унинг ота-онаси, муаллими ва тарбис берган ҳар бир киши шерикдир.\nАгар бола сътиборсиз ташлаб қсйилса, ёмонликлар ичида ссса, бадбахтликка юз тутади ва ҳалок бслади. Бунда гуноҳ юки болани шу ксйга солганларнинг, ота-онанинг зиммасига юкланади.\nУлуғ ва қудратди Аллоҳ таоло буюради: "Ай мсминлар, сизлар сзларингизни ва аҳли оилаларингизни дсзахдан сақлангиз" (Таҳрим, 6).\nФарзанд дунёга келган илк кунлариданоқ кузатув остида бслмоғи лозим. Болани смизиш ва мураббийлик ишлари диёнатли, ҳалол аёлгагина ишониб топширилиши мумкин. Чунки ҳаромдан ҳосил бслган сутда барака йсқ. Агар ундан смса, боланинг қонига ҳаром аралашади ва табиати ҳаромга мойил бслиб қолади.\nЯхши-ёмонни фарқлаш ҳисси болада шакллана боргани сайин кузатувни кучайтириш лозим. Бунинг биринчи белгиси — унда ҳаёнинг илк нишоналари ксрина бошлайди. Шунчаки тортиниб туриш ҳали ҳаё смас. Балки ақл нури ёришган сари бола баъзи ишларнинг бошқасига зид сканини ксради, хунук деб топган ишларни қилишдан усла бошлайди. Бу Аллоҳ таолонинг унга ҳадсси, хулқининг поклигидан, қалбининг софлигидан дарак берувчи башорат, ақлининг камолга етаётганидан хушхабардир.\nҲаёли болани сътиборсиз ташлаб қсйиш срамайди. Балки унга ҳаё одобини сргатиш билан ёрдам бериш керак.\nКспинча болаларда таомга очксзлик билан ташланиш туйғуси ғолиб бслади. Бунда тарбис таом ейиш одобидан таълим бериш билан бошланади. Масалан, таомни снг қслда ейиш, "Бисмиллаҳ" билан бошлаш, катталардан олдин лаганга қсл чсзмаслик ва таомни фақат сзининг олдидан олиш, есётган кишининг оғзига қарайвермаслик, шошмасдан, схшилаб чайнаб ейиш, луқмани оғзига кетма-кет тиқавермаслик, таом юқини кийимига артмаслик, баъзан зиравор ёки ширинликларсиз қуруқ ноннинг сзини ейишга одатланиш кабиларни сргатиш лозим.\nШунингдек, ксп таом ейишнинг ёмонлиги, ксп ейиш ҳайвонларга хос хусусист скани, одобли бола таомни кам ейиши, борига қаноат қилиши, таом танламаслиги ҳақида гапирилса, бу ҳам тарбисдир.\nБолада ранг-баранг ва ипакли кийимларга смас, оддий оқ рангдаги кийимларга рағбат уйғотиш лозим. А анг-баранг ва ипак кийимлар аёлларга хос скани, сркак киши бундай нарсалардан узоқроқ юриши болага бот-бот сслатиб турилиши керак. Ана шунда болада бундай кийимларни ёқтирмаслик туйғуси ҳосил бслади.\nБолани тскин-сочинликдан, қимматбаҳо кийим кийиб ссган болалардан, дабдабали ҳаётга рағбат уйғотадиганлар даврасига аралашиб қолишдан асраш зарур. Чунки восга етаётган бола сътиборсиз ташлаб қсйилса, ксп ҳолларда унинг ахлоқи тубанлашувига сабаб бслади. Аатижада бола улғайгач, каззоб, ҳасадгсй, сғри, чақимчи, қайсар, маҳмадона, енгилтак, маккор, беҳаё, срамас бир кимсага айланиб қолиши мумкин.\nБулардан сақланишнинг йсли — чиройли тарбис, мактабда дарс билан машғул бслиш, Қуръон ва ҳадис таълимини олиш. Солиҳ инсонлар ва уларнинг ҳаётлари ҳақида тингланган ҳикослар бола қалбида муҳаббат уйғотади.\nRobiya 15 Fevral 2008, 14:33:42\nҚачон болада чиройли хулқ, мақтовга арзигулик бирор феъл содир бслса, уни ҳурмат билан шарафлаш, кснглини қувонтирадиган нарса билан тақдирлаш, кспчилик орасида бу феълини айтиш зарур. Баъзи ҳолатларда бир марта феълига хилоф иш қилиб қсйса, уни ксрмаганга олиш фойдалироқ. Айниқса, бола бу ишини сширишга ҳаракат қилса. Чунки бола бундай ҳолда айбидан ортиқроқ жазога тортилиб қолса, жазо акс таъсир стиши, айбининг очилиб қолишига срганиб, хатога журъатли бслиб қолиши мумкин.\nАгар бола сиз ксрмаганга олган айбини сна такрорласа, у ҳолда унга сширин, съни, ёлғизлигида танбеҳ бериш, бу ишнинг оқибати ёмон бслишини уқтириш лозим. Лекин танбеҳнинг ҳаддан ошиб кетишидан сақланиш керак. Акс ҳолда, боланинг қулоғи маломатга, хунук ссзларга одатланиб, панд-насиҳатлар қалбига етиб бормайдиган бслиб қолиши мумкин.\nБола тарбиссида отанинг қатъисти, ссзидан қайтмаслиги муҳим аҳамистга сга. У сзининг бу табиатини фарзандига доимо сездириб туриши зарур. Она ҳам сз навбатида отанинг айнан шу хусусистини бола ёдига солиб туриши, шу тарзда фарзандини ёмонликлардан қайтариши керак.\nАрталабки уйқу болани слқов қилиб қссди. Кечқурун сртароқ ухлаш сса кони фойда. Тсшакнинг ҳаддан ташқари юмшоқ бслиши гавданинг сгилувчанлигини камайтиради, аъзоларнинг қотишига олиб келади. Семириш таомга рағбатни кучайтиради. Шунинг учун болани дағалроқ тсшакка, одмироқ либосга, оддий таомга сргатиш снг аҳамистли вазифалардандир.\nБола нимани сширин қилса, бу унинг сша ишни ёмон деб билгани туфайлидир. Демак, унга ҳар бир ишни очиқ қилишни сргатиш вожиб.\nБола дсстларига тавозуъ ва ҳурмат билан муомала қилишга одатланиши, сзаро суҳбатларда меҳрибон ва мулойим бслиши лозим. Агар болалардан бири унга нимадир берса, гарчи у буни сзига нисбатан ҳурмат деб билса ҳам, олишга одатланмаслиги зарур. Чунки устунлик олишда смас, беришда! Олишда маломат ва тубанлик бор. Тамаъ қилиш хорлик, бу худди итнинг қилиғига схшайди: ит бирон луқма илинжида думини ликиллатиб доимо нимадир тамаъ қилади.\nКспчилик ичида тупуриш, бурун қоқиш, сснаш, бировга орқа сгириб стириш, оёқни оёққа чалиштириш, кафтни искка тираш срамас одатлардан ҳисобланади. Бошни елкага ташлаб туриш ҳам слқовлик белгисидир.\nХоҳ рост, хоҳ ёлғон бслсин, бола ёшлигидан қасам ичишга срганиб қолмасин. Ссзни аввал бошламасин, ссралган нарсагагина жавоб берсин. Суҳбатдоши сзидан катта бслса, унга қулоқ солсин. Чунки суҳбатдошнинг гапини бслишдан ксра уни тинглаш чиройлироқдир.\nОдобли бола йиғинларда катталарга жой беради, бефойда гаплардан тийилади, бировни сскмайди, лаънатламайди. Болани дағал, сскиниб гапирадиган, оғзи шалоқ кишиларга аралашиб қолишдан сақлаш керак.\nАгар бола муаллимидан калтак еса шовқин-сурон кстармасин, кимдандир ҳимос кутмасин, балки сабр стсин. Бунинг учун унга босиқлик ботир ва ср кишиларнинг одати, дод-вой солиб, шовқин-сурон кстариш сса қуллар ва аёлларга хос одат скани англатилади.\nRobiya 15 Fevral 2008, 14:34:49\nБолага дарсдан сснг чарчоқ ёзиш учун чиройли сйинларга изн бериш мумкин. Лекин сйин билан тинкаси қурийдиган даражада машғул бслиб қолиши дуруст смас. Шунингдек, болани сйиндан буткул маҳрум қилиб, доимий таълимга мажбурлаш ҳам срамайди. Бундай такаллуф ёш қалбни слдиради, заковатни ссндиради, ҳаётдан безиш туйғусини пайдо қилади. Фурсат бслди дегунча бола танг шароитдан чиқиб кетиш учун ҳийла ахтарадиган бслиб қолади.\nБола схши-ёмоннинг фарқига боргани сайин таҳорат ва намоз таркига узри йсқолади. А амазонда тслиқ бслмаса-да, баъзи кунларида рсза тутишга буюрилади. Ипак кийимдан, тилло узук ва тиллодан ссалган бошқа нарсалардан ишлатишдан қайтарилади. Умуман, бу пайтда болага шариат доирасида сҳтиёжи тушадиган барча нарсаларни сргатиш зарур.\nБолалар сғрилик, ҳаром, хиёнат, ёлғон, бузуқлик каби иллатлардан қсрқитиб сстирилади. Аши улғайгани сайин болада бундай ишларнинг сирига етиш имкони ксрина бошлайди. Ўшанда унга шундай сслатиш мумкин: "Таомлар доридир. Уларни истеъмол қилишдан мақсад — барчамизни сратган Аллоҳ таолонинг тоатига қувват олиш. Дунё асл ватан смас, чунки унда боқийлик йсқ. Ўлим дунё неъматини қирқади. Дунё сткинчи бир қсналға, охират сса доимий қароргоҳдир. Ўлим — исталган соат келиши мумкин бслган, кутилган нарса. Бу дунёда охират учун озиқ ғамлаган киши ҳақиқий оқил ҳисобланади. Аллоҳ атоло ҳузурида бундай кишининг даражаси баланд, жаннатдаги насибаси снада ксп".\nЛайғамбар (алайҳиссалом) айтадилар: "Ҳар бир гсдак (Ислом) фитратида туғилади. Лекин ота-онаси уни ё сҳудий, ё насроний, ё мажусий қилади" (Муттафақун алайҳ).\nСаҳл ибн Тустарий бундай ҳикос қилади: "Уч ёшимда сдим. Тунлари уйғониб кетиб, тоғам Муҳаммад ибн Сиворнинг намоз сқишини кузатардим. Бир куни тоғам менга:\n— Сени сратган Аллоҳ таолони зикр қилмайсанми? — дедилар.\n— Қандай зикр қиламан? — деб ссрадим.\n— Атаётганингда тилингни қимирлатмасдан, қалбдан "Аллоҳ мен билан бирга, Аллоҳ менга назар солувчи, Аллоҳ мени ксриб турувчи Зотдир", деб уч марта айтасан, дедилар.\nБу ссзларни кечалари айтаётганимни тоғамга билдирдим. У киши ҳар куни кечаси бу ссзларни етти марта қайтаришимни айтдилар. Буни ҳам бажардим. Кейин тоғам бу зикрни ҳар кеча сн бир марта такрорлашимни айтдилар. Такрорладим, қалбимда бу ссзларнинг ҳаловатини туйдим. Бир йилдан сснг тоғам менга:\n— Ўргатганларимни ёдингда сақла, қабрга киргунингча бу ссзларни тилдан қсйма. Чунки бу зикрлар сенга дунё ва охиратда фойда беради, дедилар.\nИкки йилдан сснг бу зикрлардан ҳосил бслган ҳаловат қалбимга сиғмай, тошиб чиқаётганини ҳис қилдим. Кунларнинг бирида тоғам:\n— Ай Саҳл, Аллоҳ билан бирга, Аллоҳнинг назари остида, Аллоҳ ксриб турган қалб Аллоҳга итоатсизлик қилиши мумкинми? Аллоҳга осий бслишдан сақлан, — дедилар".\nАбу Ҳомид ҒАЗЗОЛИЙ\nА ашид ЗОҲИД\nRobiya 16 Fevral 2008, 17:44:15\nФАА ЗААД—КЎАГИЛ МЕВАСИунинг пишиб етилиши учун сса вақт керак.\nДонишмандлар: "Ҳар бир дарахтнинг меваси бор, кснгилнинг меваси сса фарзанддир", дейдилар. Фарзандлар ҳам мева каби бир ширинликдир. Шундан бслса керак, дилбандимизга бор-будимизни тутамиз: меҳру муҳаббатимиз, молу давлатимиз уларга. Бола ссзи болдан олинганмикан, уларни асалим деб сусмиз, съзозлаймиз. Шу боис, баъзан тахирини ҳам сезмаймиз... Болалар. Келажагимизу қувончимиз, ишонч боғимиз, суснч тоғимиз. Аътироф стиш керак: иқтидорли болалар ксп, жуда-жуда ксп. Мактаб партасидаёқ икки-уч тилни срганаётган, компьютерни пухта сзлаштираётган, бир йилда сакраб икки-уч синф илгарилаётганларни ксриб, беихтиёр, "туф, туф-е ксз тегмасин", деб қсссан. Кейинги вақтларда болалар орасида санъат шайдолари, расм чизадиган, шеър ёзадиганлар ҳам жуда кспайди. Ҳаваскорлар орасида сзига хос, стли мисралар, теша тегмаган ташбеҳлар ишлатадиганлари борки, умид уйғотади. Лекин... уларнинг барчасига, ҳатто бор-йсғи биттагина шеър ёзганига, ё бировнинг шеърини ксчириб олганига ҳам ота-оналари снг зср шоир, ноёб истеъдод сгаси деб қарашади. Машҳур шоирлар шеърини тап тортмай ксчириб, сзиники қилиб китоб чиқарган боласи "муваффақистидан" ҳам боши осмонда. Уларни тушунса бслади. Ахир, ҳар кимники сзига, ой ксринар ксзига. Аммо сз касбининг билимдони бслган сқитувчиларда ҳам машҳур мисралар шубҳа уйғотмайди, сқимагани, билмаганидан ачинасан.\nБоласи зсрлигига сзини ишонтириб, хуш-хурсанд юргани-ку майли, уларни идорама-идора олиб юришади, мукофотлардан умидворлик смас, даъвогарлик қилишади... Уларнинг кспчилиги тстиқушларни сслатади: бирам бийрон, бирам бурро, таржимаи ҳоли, танишувни, ҳатто оддий гапни ҳам шеър билан айтишади. Шу сринда "сқиб ташлашади" дейиш сринлироқ, чамамда. Улар билан суҳбатлашсангиз, оддий савол-жавобларга ҳам нсноқлиги равшан бслади. Сабаби, "шпаргалка" йсқ, олдиндан ёдлаб, ҳозирланмаган-да. Шу боис, йиллар стиб, бу истеъдодли-вундеркидлардан дом-дарак чиқмайди, кспчилиги жимиб кетишади. Ҳақиқатан ҳам улардан камдан-кам ҳолларда ёрқин юлдузлар чиқади. Ямайка қсшиғи билан дунёни ҳайратга солган А обертино Лореттини бир ссланг-а... Ҳар бир боланинг иқтидори 14 ёшга тслгандан кейингина маълум бсларкан. Ўсмирлик ва балоғат ёши сртасидаги стиш даврида боланинг нафақат гавда тузилиши, балки фикрлаши, хотираси, табиати ҳам сзгараркан. Болалигида унча ксзга ташланмаган сртамиёна саналганлар истеъдодсиз дегани ҳам смас, улардан ёрқин истеъдод сгалари, буюклар чиқмайди дегани ҳам смас. Шунинг учун болаларни - аълочими, сртамиёна ё паст сзлаштирувчи, уддабурон ё уқувсизроқ баб-баравар схши ксрайлик, меҳр берайлик кспроқ. Меҳр, муҳаббат шундай илоҳий туйғуки, кснгилнинг снг мудроқ торларини жунбушга келтиради ва бу ҳаракат, албатта, баракали бслади. Тарихий ҳақиқат шуки, Лушкин "икки"чилардан бслган, Айнштейн бир синфда икки йил сқиган, Аьютон ёмон сқигани учун сқишга лаёқатсиз деб мактабдан ҳайдалган, Ломоносов биринчи синфга борганида ссмир бслган. Яхши фикрлай олмагани учун сқитувчиси Адисонни "сшак" деб ҳақоратларкан. Шунинг учун ёмон сқийдиган ёки алоҳида ажралиб турмайдиган бола ёмон одам бслади дегани смас. Шундай ҳам "бобо-бола", "буви-қиз"лар кспайиб кетди. Ана шу покликка гард қсндирмаслик катталар зиммасида. Бу масъулистни чуқур англаб, уларнинг сз хоҳиш-қизиқиши, имконистлари, кучи ва қобилистига қараб йсналтирайлик. Оллоҳ пешонасини срқиратиб, қалбини нурлантириб ато стган бслса, бизу сиз озгина қсллаб юборсак, бугун бслмаса, сртага, албатта, сзини ксрсатади. Баъзан биз илғамаган сифатлари срқ стиб намоён бсладики, ҳайратдан ёқа ушлаб қоласиз. Мактабнинг сркатойи бслмаган, репетиторларга қатнаш срнига далада кетмон чопиб юрган фарзандларимизнинг олийгоҳларга юқори ксрсаткичлар билан сқишга кираётганлари бунга сққол мисол. Фақат... унгача сз майлига қсйинг. Фарзандингизга сз хоҳишингизни мажбурлаб тиқиштирманг, унинг истагини ҳам ҳисобга олинг. Имкон беринг, бсйнидан бойланган овга срамаслигини унутманг, азиз ота-оналар! Мустақил фикрлашга сргатинг. Мустақилликни ҳам мустақил фикрлайдиган инсонлар мустаҳкамлайди. Мақоламиз бошида фарзанд кснгил меваси дедик, меванинг пишиб етилиши учун вақт керак, биз—ота-оналарга сса сабр...\nБахшанда Болтаева,"Аторуд" газетаси бош муҳаррири.\nБухоро вилости, Ғиждувон шаҳри.\nRobiya 28 Mart 2008, 12:16:10\nMahdiyah 11 Aprel 2008, 10:34:47


By Зубайр Исмоил on 05/12/2022 МАҚОЛАЛАР ҚАБРИСТОНГА ОИД ҲУКМЛАР\nШайх Муҳаммад ибн Иброҳим раҳимаҳуллоҳ айтади: «Назр ва қурбонлик фақат Аллоҳнинг ҳаққи бўлган ибодат турларидандир. Ундан озгинасини ҳам Аллоҳдан ўзгага – на муқарраб фариштага ва на пайғамбарга аташ жоиз, бошқаларни қўяверинг. Ким Аллоҳдан ўзгага назр ёки қурбонлик қилса, Аллоҳга шундай ширк келтирган бўладики, бу ширки уни Ислом динидан чиқариб юборади».\n«Доимий фатво қўмитаси» айтади: «Шариат ҳукмларига бўйсуниши вожиб бўлган мусулмонлардан бирортаси қабрда ётганларга атаб назр қилиш ёки жонлиқ сўйиш жоиз деб эътиқод қилса, унинг бу эътиқоди уни Исломдан чиқарадиган катта ширк ҳисобланади. Бу одам уч кун давомида тавбага чақирилади ва қаттиқ сиқувга олинади. Тавба қилса – яхши, акс ҳолда қатл этилади».\nМиср диёри собиқ муфтийси Шайх Абдураҳмон Қурроа айтади: «Улар қилаётган қурбонликлар, назрлар ҳамда қабрлар ва маййитлар борасида эътиқодлар жоҳилиятдаги мушриклар қилган ишларга нақадар ўхшаш бўлмаса! Тиллари билан ширкни инкор этишлари уларга фойда бермайди, чунки қилаётган ишлари эътиқодларини билдириб қўяди. Улар авлиё деб билган кишиларини ўзларига фойда берувчи ва душманларига зарар етказувчи деб ўйлайдилар».\nМуҳаммад Алоуддин Ҳаскафий Ҳанафий айтади: «Авлиёи киромларга яқинлашиш мақсадида уларнинг қабрларига олиб бориладиган пул, шам ва ёғ каби нарсалар ботил ва ҳаром экани уламолар ижмоси ила собитдир».\nШофеий мазҳаби имомларидан бўлмиш Азраий «Қут ал-муҳтож шарҳ ал-минҳож» китобида айтади: «Иброҳим Халил алайҳиссалом қабрига ва бошқа пайғамбарлару авлиёлар қабрларига назр қилинадиган битмас-туганмас шамларга келсак, албатта назр қилувчи кимса табаррук ва улуғлаш мақсадида қабрга шам ёқишни кўзлаб бу ишга қўл уради ва шу ишини қурбат деб билади. Шу каби назр қилувчиларнинг аксари мақсадини очиқ айтади ва масалан: “Аллоҳ учун Халил қабри бошида, фалончининг қабрида ёки фалон шайхнинг қабри тепасида шунча шам ёқишни назр қилдим”, дейди. Бу иш асоссиз ва ботил иш эканида асло шубҳа йўқ. Бу тарзда қабрга шам ёқиш ҳаромдир. Бу шам ёқилишидан ўша ердаги кимдир фойда оладими, олмайдими, фарқи йўқ. Чунки назр қилувчи бу тарзда шам ёқишидан мақсади кимгадир фойдаси тегиши бўлмайди, бу нарса унинг хаёлига ҳам келмайди. Балки унинг мақсади юқорида биз айтган нарса бўлади. Бу иш одамлар бошига оммавий бало бўлган ва кенг тарқалган бидъатлардандир. Қолаверса, бу ишда пайғамбарлари қабрига ружу қўйгани учун саҳиҳ ҳадисда лаънатланган яҳудий ва насронийларга ўхшашлик бор».\n«Мазкур сўзлардан маълум бўладики, қабр эгаларига яқинлашиш мақсадида авом одамларнинг уларга назр аташи ёки садақа қилиши ҳамда ўша жоҳил кимсаларнинг ушбу назр ва садақаларидан кўзлаган мақсадлари мусулмонлар ижмосига кўра ҳаромдир».\n «Мажмуъ ал-фатово», 1/106, 46-рақам.\n «Фатово ал-лажна ад-доима лил-ифто», 1/182, 1644-фатво, биринчи тўплам, Шайх Ибн Боз раҳимаҳуллоҳ раҳбарлиги остида.\n «Фатово кибор уламо ал-Азҳар ҳавла ал-азриҳа вал-қубур», 100-бет.\n «Ҳошият Ибн Обидин», 2/439.\n «Ад-дурар ас-санийя», 1/301-302.\n Миср диёри собиқ муфтийси Абдулмажид Салим фатвоси, 387-фатво, «Ал-фатово ал-исломийя мин дор ал-ифто ал-мисрийя», 3/773.\nAvvalgi maqolaМуслима аёлнинг дастури (50): Ўн олтинчи ҳадис\nKeyingi maqola Ҳидоя шарҳи | 412 | Кафиллик (3) | Шайх Содиқ Самарқандий


12 декабр 2019, Тошкент вақти: 13:37\nЎзбекистонда ҳар пайшанба куни йўл хавфсизлиги инспекторлари мактабларда, лицей ва коллежларда, олийгоҳларда йўл хавфсизлиги қоидалари ҳамда ёшлар ўртасидаги жиноятчиликнинг олдини олиш масаласида учрашувлар ўтказади.\nИчки ишлар вазирлигига кўра, бундай қарор ўтган йили балоғатга етмаганлар томонидан 1444та йўл-транспорт ходисаси содир этилгани ортидан қабул қилинган.\nМазкур тадбирларга ота-оналар, “Камолот” ёшлар ҳаракати фаоллари, дин пешволари жалб қилиниши назарда тутилмоқда.\nЎзбекистон президенти Шавкат Мирзиëев 9 февраль куни ўтган селектор йиғилишида ҳуқуқ-тартибот тузилмаларига ҳар пайшанба куни телевидение орқали чиқиш қилиб, халққа ҳисобот бериш тўғрисида кўрсатма берган эди.\nЎша йиғилишда президент Ички ишлар вазирлиги томонидан профилактика ишлари суст олиб борилаётганини танқид қилган.


ҲУЖЖАТЛАР ТАХТ » Past Darg'om haqiqati\nБош Сахифа » Жамият ва ҳаёт » ҲУЖЖАТЛАР ТАХТ\nМуаллиф: Admin дан 20-12-2017, 15:29, курилди: 44\nЖумладан, "Тадбиркорлик фаолиятини жадал ривожланишини таъминлашга, хусусий мулкни ҳар томонлама ҳимоя қилишга ва ишбилармонлик муҳитини сифат жиҳатидан яхшилашга доир қўшимча чора- тадбирлар тўғрисида"ги юртбошимиз фармонида ҳам тадбиркорлик субъектлари ҳуқуқлари ва қонуний манфаатлари устуворлиги тамойилининг сўзсиз амалга оширилиши таъминланиши таъкидланган. Фармон ижроси доирасида тумандаги "Ягона дарча" марказида давлат хизматлари кўрсатилиши муддатлари ўрганилди. Давлат хизмати кўрсатиш муддати ўн икки кун бўлган турар жойни нотураржой тоифасига ўтказиш тўғрисидаги Баҳодир Аҳмедовнинг аризаси шу йил 23 август куни туман ҳокимлигига юборилган. Бир кун ўтиб, туман архитектура ва қурилиш бўлимига йўлланган бу нома салкам бир ой муддат бош архитектор лавозими вакант бўлганлиги сабабли тўхтатиб қолдирилган. Илҳом Тиркашев, Инобат Тилабова сингари тадбикорларнинг ҳам шу мавзудаги мурожаатларига жавоб бир ой кечиктирилган. "Бибисора Дилрабо Дилроз" оилавий корхонаси раҳбари Чарос Абдухолиқова шу йил 29 июль куни электр тармоғига уланиш бўйича мутасаддиларга ариза билан мурожаат қилган. Шартномада кўрсатилган 130 минг сўм ҳам тўланган. Лекин тайёр ҳужжатлар 1 октябрга қадар тадбиркорга берилмаган. Якка тартибдаги тадбиркор Раъно Назарова, Алишержон Аҳмедовлар ҳам электр тармоқлари корхонасига қилган мурожаатлари туфайли ойлаб саргардон бўлишган. Текшириш давомида тадбиркорларнинг қонуний манфаатлари таъминланди. Аниқланган қонун бузилиш, унинг келиб чиқиши сабаблари ва бунга имконият яратиб бераётган шарт-шароитларни бартараф қилиш юзасидан 3 та тақдимнома киритилди, 3 нафар шахсларга МЖтКнинг 241-9-моддаси 1-қисми билан маъмурий иш қўзғатилди. Тақдимномалар кенгайтирилган йиғилишларда кўриб чиқилиб, натижасига кўра, 1 нафар шахс интизомий жавобгарликка тортилди.\nПрезидентимизнинг "Тадбикорлик субъектларига давлат хизматларини кўрсатиш механизмларини такомиллаштиришга доир қўшимча чора-тадбирлар тўғрисида"ги қарори ижросини таъминлаш мақсадида ҳар 15 кунда тадбиркорлар билан учрашувлар ўтказиб, муаммолари ўрганилмоқда. Йил давомида 69 та тадбиркорлик субъектларининг фаолиятига доир сунъий тўсқинликлар бартараф этилди. Кредит олиш, коммуникация тармоғига уланиш, қарзни ўндириш, тўлов терминали олиш, кадастр ҳужжатларини расмийлаштириш сингари масалалар билан мурожаат қилган тадбикорларга амалий ёрдам кўрсатилди. Бунинг натижасида 36 та янги иш ўринлари яратилди.


Аёл тимсолида меҳру муҳаббат, садоқат ва вафо рамзи мужассам. Биз ҳар гал оламнинг поклиги, инсон камолоти, умрнинг зийнати ҳақида гап кетганда, шубҳасиз мўътабар оналаримизни, гўзал опа-сингилларимизни кўз олдимизга келтирамиз. Боиси, улар қалбларимизда меҳр-у муҳаббат тимсоли бўлиб муҳрланган.\nАёл гўзал бўлса — олам гўзал, аёл бахтли бўлса — оила, бутун жамият бахтли бўлади деган қараш онгу шууримизга чуқур кириб бораётгани ва бизнинг ҳаётий фалсафамизга айланаётганини ҳар томонлама англаб етаяпмиз. Ўзбекистонда яшаётган ҳар бир аёл, чин маънода, бахтли.\nЎзбек аёли мукаммал инсон, латиф ва назокатли, меҳрибон ва оқкўнгил, У муштипар она, меҳрибон рафиқа, фидойи ҳамкасб, етук олима, малакали ходима...бу рўйхатни истаганча давом эттириш мумкин. Аёлнинг таърифи олам-олам сўзларни бағрига сиғдира олади.\nТаърифлар ичида таъкидланган фидойи ҳамкасб, етук олима, малакали ходималарнинг кўнглини кўтариш уларга меҳр улашиш мақсадида 8-март – “Халқаро хотин-қизлар куни” муносабати билан Ўзбекистон Миллий университетининг Журналистика ва Ижтимоий фанлар факультетлари томонидан “Нафосат ва гўзаллик – сендадир аёл” деб номланган маънавий-маърифий байрам кечаси ташкил этилди.\nЭл суйган санъаткорлар, шоир-у ҳофизлар томонидан аёлларни мадҳ этувчи жонли куй ва қўшиқлар, иқтидорли талабалар томонидан тайёрланган шеър ва қўшиқлар гулдастаси анжуманга ўзгача руҳ ва байрамона кайфият улашди.\nЖонли ижро ва мусиқалар оҳангида тадбирда сўз олган Ижтимоий фанлар факультети декани, педагогика фанлари номзоди Комилжон Инаков байрам билан хотин-қизлар ва талаба-ёшларни табриклар экан:\nАзиз ва мунис устозлар ва дилбар опа-сингиллар соҳамизнинг барча мухтарама аёллари ҳамда гўзал қизлари! Барчангизга нафис баҳор, муҳаббат, гўзаллик, латофат ва меҳр рамзи бўлган 8-март Халқаро хотин-қизлар байрами муборак бўлсин!Одатда аёлни баҳорга, баҳорни эса аёлга қиёслашади. Зотан ўлкамиз узра муаттар сепини ёя бошлаган баҳорнинг илк кунлари айнан хотин-қизлар байрами билан бошланиши ҳам рамзий маъно касб этади. Аёли бор оила қут-баракали, файзли ва тароватли бўлади. Юртимиз ҳам, жамиятимиз ҳам аёл билан гўзалдир. Ўзбекистонимиз турмуш тарзининг осудалиги, бахт-саодатли ва тотувлиги, олиб борилаётган ҳар бир бунёдкорлик, яратувчанлик ишларида аёлларимизнинг ақл-заковати, ўткир зеҳни мужассам”- дея таъкидлади.\nАзиз ва мухтарам опа-сингиллар! Сиз ҳамиша эл-юрт ардоғидасиз. Сизнинг саломатлигингиз, бахтингиз, шаън ва ҳуқуқингиз биз учун кўз қорачиғидек азиздир. Аёллик бахти, бекалик тахти, оналик мартабаси Сизларга ҳамиша ҳамроҳ бўлсин!


Жиззахдаги стадион чипталарида «Навбаҳор» стадиони тасвири туширилган\n23:55 / 18.05.2017\n18 май куни ЎзПФЛ Олий лигаси 11-тури доирасида Жиззах шаҳрининг «Сўғдиёна» клуби Ғузорнинг «Шўртан» жамоасини қабул қилди ва 1:0 ҳисобида ғалаба қозонди.\n11.650 киши сиғадиган, янгидан барпо этилган «Сўғдиёна» стадионига бор-йўғи 2000 дан ортиқ мухлис тушди. Бунинг сабабини эса мухлислар чипталар нархининг ҳаддан зиёд баланд — 10.000 сўм эканлиги билан изоҳлашмоқда.\nАйни пайтда миллий чемпионатда энг кўп мухлис Наманганнинг 25 минг кишилик «Навбаҳор» стадионида бўлаётган ўйинларга тушмоқда — 20 мингдан ортиқ.\nҚизиғи, «Сўғдиёна»нинг ушбу ўйинга атаб чиқарилган чиптасида ҳам Жиззахдаги эмас, Намангандаги стадион тасвирланган. Бу билан Жиззах жамоаси «Навбаҳор» стадионидаги мухлисларни орзу қилганмикан, билмадик...\nБоз устига, чиптада ўйин 18:00 да бошланади, деб ёзиб қўйилган. Ўйин эса 18:30 да бошланди.\nФарқлашингиз учун: Бу «Навбаҳор»нинг стадиони — реконструкция пайтида\nБу эса Жиззахдаги «Сўғдиёна» стадиони очилиш маросимига тайёргарлик кўриш пайтида туширилган:\nНавбаҳор Сўғдиёна Шўртан


Қўшилган қиймат солиғи бензин нархи ошишига олиб келадими? » Ўзбекистон янгиликлари – Zamin.uz\n04 июль 2019, 22:50\n4 июль куни Адлия вазирлигида қонун ҳужжатлари мазмун-моҳияти ва аҳамиятини аҳолига етказиш бўйича ишлар самарадорлигини ошириш мақсадида «Қонунчиликдаги янгиликлар» номли брифинг ва матбуот анжумани ташкил этилди.\nЎзбекистон Республикаси Президентининг «Солиқ ва божхона имтиёзлари берилишини янада тартибга солиш чора-тадбирлари тўғрисида»ги Фармони бўйича ўтказилган матбуот анжуманида соҳа мутахассислари томонидан журналистларга мазкур Фармон мазмун-моҳияти тушунтирилди.\nФармонга кўра, 2019 йил 1 октябрдан бошлаб, бензин, дизель ёқилғиси ва газни ёқилғи қуйиш станциялари орқали охирги истеъмолчиларига сотадиган юридик шахслар, ушбу товарларни сотишдан тушумнинг миқдоридан қатъи назар, қўшилган қиймат солиғи тўловчилари ҳисобланади.\nМатбуот анжумани давомида, журналистлар ҳамда тадбиркорлар томонидан «Қўшилган қиймат солиғи киритилиши бензин нархининг ошишига таъсир этадими?», деган савол ўртага ташланди.\n«Бензин, дизель ёқилғиси ва газни ёқилғи нархи давлат томонидан тартибга солинадиган маҳсулотлар таркибига киради. Бу давлат томонидан АИ-80 маркали бензин учун 4000 сўм миқдорида, АИ-90 маркали бензин учун 4500 сўм миқдорида белгиланган ва шу миқдорда сақланиб қолади. Мазкур норманинг киритилиши айнан мазкур маҳсулотларни автомобил ёқилғиларини қуйиш шохобчалари сотаётган корхоналар учун кўпроқ фойдали», дея Молия вазирлиги масъул ходими Отабек Якубовнинг сўзларини келтирмоқда Адлия вазирлиги жамоатчилик билан алоқалар бўлими.\nЯнгиликлар » Иқтисодиёт » Қўшилган қиймат солиғи бензин нархи ошишига олиб келадими?\n09:10 АГTКС таъсисчиси ва Молия вазирлиги — газ қуйиш шохобчаларида нархларнинг оширилиши ҳақида


Ташқи кўринишингиздаги сизни пала-партиш кўрсатувчи хатолар - Daryo\n09:05, 15.09.2017 20708\nТашқи кўринишингиздаги сизни пала-партиш кўрсатувчи хатолар\nТашқи кўринишингиздаги сизнинг пала-партиш деган таассурот қолдиришингизга сабаб бўлувчи камчиликларга эътибор беринг. Уларни бир неча дақиқа ичида бартараф қилиш мумкин.\nҲамма томондан осилиб турувчи сумкалар\nАгар сиз шаҳар бўйлаб қўлларингизда сават, расм ва қутилар билан юрсангиз, 90 йиллардаги савдогарларга айланасиз. Замонавий мода йўналишлари иккита сумкани бирга олиб юришга йўл қўяди: масалан, катта ҳажмдаги тоут ва ҳамён-сумкача ёки иккита кичкина сумкачалар.\nЛекин қўлларингизда пакетлар, соябон, баул ва клатч бўлса, унда сиз уларнинг орқасида қолиб кетасиз. Турли катталикдаги бир неча сумка олинг ва уларнинг энг каттаси — ичига кичкина кучукча ҳам сиғадиган катталикдаги сумка — суҳбатлар ва бошқа муҳим учрашувлар учун мос келмаслигини унутманг. Ҳар бир тадбирга сафарга бораётгандек тайёргарлик кўрманг.\nАтрофдагилар сиз қўл силтаб қўядиган хатоларга ҳар доим эътибор берадилар: кийимдаги майда тешикчалар, тушиб қолган тугмалар, тортилиб қолган иплар. Ўзингизга лойиқ келмаган, енглари ва тиззалари чўзилган, ранги учган кийимларда сиз тиланчига ўхшаб қоласиз. Майда-чуйдаларга ҳам эътибор беринг, чунки улар кўп нарсани ҳал қилади.\nЁмон дазмолланган кийимлар\nТрикотаж ва замонавий мода сизга кундалик ҳаёт учун зарур бўлган нарсалар ичидан дазмолни чиқариб ташлашга имкон беради. Лекин агар сиз мукаммал кўринишни хоҳласангиз, унда буюмларни албатта дазмолланг ва бу жараён давомида янги бурмалар ҳосил қилмасликка ҳаракат қилинг.\n03:05 Бугун 1721\n00:20 Бугун 9702\n23:58, 24.02.2020 6713\n23:42, 24.02.2020 6360\n08:30, 24.02.2020 78020\n09:14, 23.02.2020 71578\n18:29, 23.02.2020 71420\n19:22, 24.02.2020 69257


«Иснод»: Ўзбекистон Ёзувчилар уюшмаси раиси ўринбосари дўстона муҳитга рахна солишаётгани ҳақида\nЎзбекистон Ёзувчилар уюшмаси раиси ўринбосари Нодир Жонузоқ бемаъни ташаббус билан чиққан айрим зиёлилар халқимизнинг қитиқ патига тегиб, мамлакатимиздаги дўстона муҳитга рахна солишаётгани ҳақида мулоҳаза юритди.\n«Бир гуруҳ ўзбек зиёлиларининг рус тилига расмий мақом бериш ҳақидаги кутилмаган таклифи чинакам зиёлиларимизнинг ғурурига тегди, жаҳлини чиқарди, довдиратди. Мен эса, аввало, чуқур қайғуга чўмдим. Дардим минг чандон бўлди. Сабаби, шу пайтгача бу мантиқсиз ва ноўрин таклиф остига имзо чеккан зиёлилар ёзган, чизган, куйлаган асарларда ўзбекнинг кўнгли, руҳияти акс этган, деган хаёлда юрардим. Дафъатан ана шу тоза ишончим дарз кетди. Кўнглим оғриди.\nПрезидентимиз 2017 йил 23 декабрь куни Ўзбек тили ва адабиёти университетига ташриф буюрган чоғида биз, зиёлиларга қарата: «Она тилимизнинг бойлигини, унга ҳурматингиз ва муҳаббатингизни тилимизни дунёга тараннум этиш билан кўрсатишингиз керак», деган эди. Назаримда, бу – барчамизга, жумладан, ғайритабиий таклифни илгари сурган зиёлиларга ҳам тегишли сўзлар эди. Хўш, она тилимизни қачон дунёга тараннум эта оламиз? Қачонки, зиёлиларимизнинг ўзида она тилимиздан фахрланиш, расмий ва норасмий доираларда бошига кўтариш туйғуси шакллансагина бунга эришиш мумкин.\nДавлатимиз раҳбари яна муҳтарам элчиларимиз иштирокидаги йиғилишда ҳам «Ўзбекистоннинг чет элдаги элчиси бўлса-ю, ўзбек тилини билмаса, бу халқимизга хиёнат эмасми?!» деган ҳақли мулоҳазани ўртага ташлаган эди. Бу фақат расмий элчиларимизга эмас, ҳаммамизга, шу юртда яшаётган ҳар бир фуқарога дахлдор талабдир. Боиси, ҳар биримиз Ватан остонасини ҳатлаб ташқарига чиқарканмиз, беихтиёр элимизнинг кўнгилли элчисига айланамиз: бизнинг сўзимизга қараб ўзимизга баҳо беришади.\nШу ўринда дунёга донғи кетган доғистонлик адиб Расул Ҳамзатовнинг ушбу битикларини келтириш ўринли деб ўйлайман: «Шаҳарда яшаётган айрим ўртоқларим бошқа тилда гаплашаётганига, ёзаётганига нима дейсиз? Албатта, бу уларнинг ўз иши, лекин мен уларга тушунтиргим келади. Назаримда, улар битта қўлтиғида иккита тарвузни ушламоқчи бўлган одамларга ўхшайди. Мен бу бечоралар ҳолига қараб сездимки, улар авар тилида ҳам ёзишмайди, лекин бу рус тили ҳам эмас... Ҳа, улар ўз она тилининг қашшоқ ва қамрови торлигидан нолиб, ўзларига бой ва қамрови кенг тил излаб йўлга чиқишган. Худди авар эртагидаги эчкига ўхшайди. Эртакда эчки бўрига ўхшаб дум ўстириш учун ўрмонга кетади ва ўрмонда иккала шохи синиб, тўқол бўлиб қайтади...»\nАтоқли адибнинг мулоҳазалари мағзини чақарканмиз, кўнгилимизда бошқа ўхшатиш юз очади: зиёфат чоғи мезбон меҳмонларни ёши, обрўси, нуфузидан келиб чиққан ҳолда жойлаштириши мумкин, лекин тўрни эгаллаган меҳмон, у ҳар қанча мавқейи баланд бўлмасин, уйга эгалик ҳуқуқини даъво қилолмайди.\nМамлакатимизда бугун рус тилига, рус адабиётига кўрсатилаётган юксак эътиборни ҳамма кўриб-билиб турибди. Собиқ СССРдан чиққан мамлакатлар ичида бу тилга энг кўп эҳтиром кўрсатилаётган юрт, эҳтимол, Ўзбекистон бўлса ажаб эмас. Барча миллат вакиллари каби русийзабон халқ вакиллари билан ҳам аҳил-иноқ яшаб келяпмиз. Энг ёмони, бемаъни ташаббус билан чиққан зиёлилар халқимизнинг қитиқ патига тегиб, мамлакатимиздаги ана шу дўстона муҳитга рахна соляптилар, ҳамюртларимизни катта-кичик қутбларга бўлинишга сабаб бўляптилар. Чунки, мўъмин, вазмин халқ кўп нарсага бағрикенглик қилиши мумкиндир, аммо ор-номуси тимсоли бўлган она тилини хўрлатиб қўймайди. Бу ҳолат, таъбир жоиз бўлса, онаси устига иккинчи она келишини истамаган фарзандларнинг изтиробли исёнига ўхшайди.\nХулосага қўшимча сифатида, ўтган йили «Ёшлик» журналининг 10-сонида эълон қилинган «Сўз» номли достонимдан бир парчани эътиборингизга қайта ҳавола қилишни жоиз топдим...\nГўё унга етмасди нафас:\n«Бу ерларда жуда зерикдим,\nШаҳар сари йўл оламан, бас!»\nХешлар билан хайр-хўш қилиб,\nЙўлга чиқди эрта саҳарда.\nМардикорлар билан қўшилиб,\nЕтиб келди азим шаҳарга.\nО, очилди содда оғзи ланг,\n(Унга ҳайрон тикилди кўзлар)\nГангиб қолди – қилди ҳангу манг\nПосон сўзлар, олифта сўзлар.\nИзлаб кетди бирор қўним жой.\nМашҳур ҳофиз эсига тушди:\n«У бағрига олгай, ҳойнаҳой».\nКатта кентда тентираб, айни\nШом маҳали манзилин топди.\n«Танимайман сени, оғайни» —\nҲофиз шартта эшигин ёпди.\nРанжимади, қилмади таъна,\nТақиллатди олим эшигин:\n«Бизга керак илмий атама –\nСўнгги илинж — шоир…\nҲотам дея қозонган у ном:\n«Майли, фақат, эрта-индин кел,\nҲозир эса йўқ сира илҳом…»\nСўз изғиди, ҳасратда тўзди,\nТаскини йўқ — овозсиз бўзлар...\n...Бехос унинг йўлини тўсди\nЖин кўчада ажнабий сўзлар.\nБири кескин сермади пичоқ,\nБиқинига бири мушт солди.\nЧўнтакларин қилишди-ку қоқ,\nСўз йиқилди — чўзилиб қолди.\nЁтар бирор дайди маст, дея.\nБахши жуда ғамгин марсия...»\n«Ўзбек тили байрами куни»ни белгилаш тўғрисида қонун лойиҳаси эълон қилинди


Жамоат транспорти янгиланмоқда\nТуркистонда жамоат йўналишидаги транспорт воситалари йил сўнггигача катта автобусларга тўлиқ алмаштирилади.\nАйни пайтда 25 млн. тенгелик “Yutong” маркали 11та автобус халқ хизматига шай. Шунингдек, янги автобуслар 4 “А” ва 30-сонли маршрутларга чиқарилди. Қолган автобуслар 5, 7, 10, 31-йўналишларда йўловчиларга хизмат кўрсатади.\n– Жадвалга биноан, кундаликда 270та жамоат транспорти туркистонликларга хизмат кўрсатади. Сифатли хизмат кўрсатиш мақсадида кичик автобусларнинг ўрнига Хитой Халқ Республикасидан катта автобуслар сотиб олдик. Евро-5 нусхасидаги, яъни экологик тоза автобуслар 54 ўринга мўлжалланган. Май ойида яна 10та автобус харид қиламиз, деб режалаштирмоқдамиз, – дейди “Жолаушы” МЧБ ижровий директори Медетбек Жумагелдиули.\nШаҳар “Йўловчилар транспорти ҳамда автомобиль йўллари” ДМнинг раҳбари Байдулла Ўразбеков йўл ҳақи ошмаслигини маълум қилди.\nТуркистон шаҳар ҳокимининг матбуот хизмати, 2019-04-17, 20:08 272


Samsung «гармошка-смартфон»ни намойиш этди - Zamin.uz\n22:07 / 28.11.2020\nSamsung бир вақтнинг ўзида эгилувчан экранга эга иккита смартфонни таклиф этмоқда — «гармошка»ли Galaxy Z Flip ҳамда Galaxy Z Fold 2 эгилувчан смартфон-планшети. Афтидан, компания қурилма шакллари устидаги таржирбасини давом эттириш ниятида. Компаниянинг ҳозирда «гармошка-смартфон»га патенти мавжуд бўлиб, унда экран бир нечта жойидан букланиши тасвирланган, деб хабар беради Hi-Tech.Mail.ru.\nНашрнинг ёзишича, компания шу турдаги қурилма яратилишини тасдиқлаган деб ҳисоблаш мумкин. Samsung Display бўлинмаси ўзининг расмий сайтида бир вақтнинг ўзида иккита жойидан букила оладиган планшет сурати билан бўлишган. Ундан йиғилган ҳолатда смартфон шаклида ёки ёйилган ҳолатида — планшет сифатида фойдаланиш мумкин.\nШунингдек, Samsung Display трубасимон кичик корпус ичига йиғиладиган экранга эга планшет концептини ҳам тақдим этган. Йиғилган ҳолатда у бироз каттароқ ручка кўринишида бўлади.\nТаъкидланишича, ҳозирда Samsung’да «гармошка-смартфон» ва рулон-планшетнинг прототиплари мавжуд, бироқ қандайдир сабабларга кўра компания уни намойиш этмаяпти. Тахминларга кўра, лойиҳалардан бири кейинги йилда Galaxy Z Fold 3 номи остида пайдо бўлиши мумкин. “Замин” янгиликларини “Twitter”да кузатиб боринг\n“Малика” савдо дўконларидаги Samsung смартфонларининг сўмдаги нархлари (19 август 2017 й)\n19-08-2017, 11:53, Технология\n11-04-2017, 12:09, Технология\n23-03-2017, 22:27, Технология\n16-03-2017, 19:55, Технология\n20-02-2017, 15:19, Технология\n27-02-2015, 18:29, Технология


"Насаф" Ўзбекистон кубоги финалида "Пахтакор"ни мағлубиятга учратди - Darakchi\nСПОРТ 04.12.2021, 18:25\nТеглар: Пахтакор, Насаф\nСамарқанд шаҳридаги “Динамо” стадионида “Пахтакор” ва “Насаф” жамоалари ўртасида Ўзбекистон кубоги финали бўлиб ўтди.\nБиринчи бўлимнинг 34-дақиқасидан “Насаф” майдонда бир киши кам бўлиб қолди. Шунга қарамай, ўйин давомида қаршиликлар рақибига етарлича қаршилик кўрсатди. Қизиқарли кечган ўйин 2:1 ҳисобида “Насаф”нинг ғалабаси билан якунланди.\nШу тариқа, "Насаф" ўз тарихида 2-бор Ўзбекистон кубогини қўлга киритди. Шунингдек, Осиё Чемпионлар лигаси плей-офф баҳсида иштирок этиш имкониятини ҳам қўлга киритди.\n“Пахтакор” – “Насаф” - 1:2\nГоллар: Ҳамробеков 28 — Абдураҳимов 38, Ғайбуллаев 75


Цивилизациялар тўқнашуви « Ўзбекистон Халқ Ҳаракати\n16 March 2013 - 11:03\nМен, 5-6 снифларда ўқийдиган пайтларим(бундан 50 йил илгари), “пионер вожатий”миз бир куни, шоша -пиша синфга кириб келди: “Фалончилар рўза тутибди. Бу эскилик сарқитлари. Биз янги замон(коммунизм) одамларимиз. Сизлар, бу сарқитларга қарши бўлмоқларингиз керак. Номоз ўқиш ва рўза тутиш саводсизликнинг ва табиат қонунларини тушунмасликнинг нишонасидир. Сизлар совет мактаби ўқувчиларисизлар, улғаясизлар ва ниҳоят коммунизмда яшайсизлар…”, деб, ўзи тушунмаган Ислом устунларига мағзава тўкиб, апил-тапил гапирган гаплари ҳалигача менинг ёдимда. Шахсан мен ҳам, бу чақириқларга ишонганман.\nЯратганга беадад шукрлар бўлсинким, менинг болалигимда, жамият томонидан, миямга михланган ботил фикрлардан, Ўзи халос қилиб, ҳидоят йўлини кўрсатди. Ва ниҳоят, табият ва жамият қонунлари билан тасдиқлана олмаган коммунизм идеяси ва жамияти ҳам қулади.\nКўпчилик дунё аҳли бугун, Ғарб кўринишида яшашга интилмоқдалар. Бизнинг келажаги буюк давлвтимизда ҳам, ғарбча яшаш “лаззатини” орзу қиладиганлар оз эмас. Европа цивилизацияси, христиан дини ибтидосида шакилланган бўлиб, бугун бу жамият, ўзининг диний асосларини йўқотаяпти. Ғарб жамияти, изига қайтмас, ижтимоий инқирозга мубтало бўлган. Бу инқироз, ғарбни охир оқибат яксон қилади.\nЎз вақтида(5-асрда), Европада тарқалган насронийлик дини, инсонлар ҳаётига кескин ўзгартиш киритган эди. Европаликлар этиқод ва маданиятига эга бўлиб бошладилар. Давлатлар таборо марказлашиб иқтисод анча кўтарилди. Илм фан ривожланди. 17-18 асрларда, буғ машинасининг ихтиро қилиниши сабабли, ишлаб чиқаришнинг, машина усули пайдо бўлди. Ишлаб чиқаришнинг бу усуллари, Европаликлар ижтимоий ҳаетида, катта муаммоларни ҳам келтириб чиқарди. Бу муаммолар бугунги кунда ҳам давом қилаяпти. Фақат улар қисман ечилаяпти.\nКўпгина, Осиё ва бошқа қитъа давлатлари, бугун технологик ривожланишда, Ғарб давлатларидан ўзиб кетаяптилар. Рус шовинистлари: “ Ер юзида маданият, техника ва илм фаннинг ривожига бизнинг миллат сабабчидир. Қолаверса, бу ишларда ғарбнинг ҳам озгина улуши бор. Одамзоднинг қолган қисми, бу ишларда эргашувчи бўла олади холос”, деган фикрдадирлар.Инсон зотини ҳақоратловчи, ғарбликларнинг ва рус шовинистларинг ўз жамияти аъзоларининг миясига бундай нодонларча таъсир кучи, халқларни ижтимоий берк кўчага етаклаб келди.\nИжтимоий ва иқтисодий инқироз, Россияда ва Ғарб давлатларида, миллатлар таркибининг ўзгаришига ҳам олиб келди. Иш излаб келган мусулмон давлатлари вакиллари бу давлатларда, ўтирим халққа айланаяптилар. Шу сабабдан, Ислом дини қатор давлатлар ижтимоий ҳаётига кутилмаганда ва шахдам қадамлар билан кириб келаяпти. Ислом бугун ер юзида кенг тарқалаётган ва ривожланаётган диндир.\nБутун жахонда, информатика ва ишлаб чиқариш соҳаларида замонавий технологиянинг кенг тарқалаётгани, цивилизациялар тўқнашувига сабаб бўлаяпти. Яъни:\nХристиан(Европа, Америка) цивилизацияси,\nБутпарастлик(Хитой, Ҳиндистон) цивилизацияси, ўзаро куч синашаётгандай бўлаяпти.\nЮксак технологиялар замонида, цивилизациялар аҳволига назар ташласак, қуйидаги фактларга дуч келамиз. Ғарб жамиятида, инсонларнинг шахсий хуқуқ тушунчалари бирламчидир. Шу сабабдан, ғарб аҳли ахлоқ ва этиқоднинг диний норма чегараларини, бемалол бузиб ўта оладилар. Ғарб жамиятда, ахлоқ ва ахлоқсизлик нормалари, аҳолининг истак хохишлари асосида юзага келади. Ғарбда бир жинсли жуфтларнинг никох қилинаётгани, жамиятда бундай ахлоқсизлик истакларига йўл қўйилаётганига ёрқин мисолдир. Европача турмуш тарзида, ҳаром ва ҳалол, савоб ва гуноҳ тушунчалари йўқ. Имонсизлик, эркак ва аёлнинг қовушиб яшашидаги Улуғ мақсадни, яъни оилалик бўлиш лаззатини йўққа чиқараяпти. Оила қонун қоидаларига бепарволик, жамиятнинг деформациясига олиб келади ва уни заифлаштиради.\nҒарб жамиятидаги иймон ва эътиқод масалаларининг заифлиги сабабли, инсонлар ўз меҳнат даромадини, кўпроқ шахсий талабини қондиришга сафарбар қилмоқдалар. Яъни, инсонлар топган даромадларини, ўзларининг руҳий талаблари учун эмас, балки ҳаёт “лаззатига” ва дунё зийнатига алмашаяптилар. Ёшлар ўз кучларини “замонавий” ишларда, яъни хизмат кўрсатиш саҳоларида синаяптилар.\nҒарб мамлакатларининг ишлаб чиқариш корхоналарида четдан келган ёлланма ишчиларга талаб ошаяпти. Ишлаб чиқаришдаги бўш ишчи ўринлари, “камбағал” деб аталаётган давлатлар вакилларидан тўлдирилаяпти. Шу жумладан Ўзбекистонликлар ҳам технологик ривожланган мамлакатларда, мадрдикор усулида мехнат қилмоқдалар.\nНасронийлик қонун қоидаларининг жамиятдаги кескин заифлашиши Ғарб цивилизациясини, Ислом талимотидан ўрнак олишга ундаяпти.\nИслом, Яратганнинг инсониятга берган Улуғ неъмати бўлиб, ҳамда Пайғамбаримиз(сав)нинг, инсоният учун беназир таълимотидир. Ислом, қайси-ки жамиятда тўғри қабул қилинибти, шу жамият тараққий топаверади. Бу тарихий фактга шубҳаланиш ўринсиздир.\nИсломнинг беш устунларидан бири намоз ўқиш хисобланади. Мусулмон умматига кунига беш марта, намоз ўқиши фарз қилинган. Яъни, ҳар бир инсоннинг, Яратганнинг олдида, ҳар куни беш марти покланиши фарздир.\nНатижада, жамият ҳам покланаверади ва кўркамлашади. Намозхон одамнинг, бажарган иши натижаси билан, бенамознинг иши натижаси орасида жуда катта фарқ бўлган. Кишининг ҳақига, ким кўз олайтиради? Намозхонми ёки бенамозми? Жавобни менга эмас, ўзингизга айтаверинг.\nМасжитларда, ибодатлардан олдин қилинадиган маърузалар ва тўй-у маракаларда ўтказиладиган амри маъруф амаллари, жамият аъзоларининг этиқодини мустаҳкамловчи энг самарали таълим усулидир. Бу амаллар натижаси, ташкил қилинадиган ҳар қандай семинар ва тренинглардан афзалдир.\nМиллатимизнинг, маърака бериш одатларига, дунё халқлари ҳайрон. Ўзга юртлар аҳли, ўзбекнинг тўй ва маъракаларига, фақат моддий баҳо берадилар халос. Лекин, ўзбекчиликнинг бундай кўринишларида, Ислом билан бевосита боғлиқ бўлган маънавий тамонлари ҳам бор.\n-Уч киши йиғилган жойда маърифат ва илмдан сўз юритиш.\n-Қуръони Каримдан, ҳамиша тиловат қилиш.\n-Олимлар даврасида ўтириш савобига эришиш.\n-Бир кун таом еган жойга, қирқ кун салом бериш, яъни, бир бировга ҳурматда бўлиш.\nБуларнинг ҳаммаси, ўзбекчиликнинг исломий асосларидир. Ибодат вақтидаги маъруза ва Амри маъруф маърузалари, жамиятни тоза тутади ва унинг ривожланишига катта ҳисса қўшади.\nЮртнинг, олиму уломалари жамиятда Ислом таълимотларини тўғри ўргансалар ва ўргатсалар, мамлакатда тараққиёт муқаррардир.\nҲар кимнинг мехнатга бўлган муносабати, унинг оилага ва оиласига бўлган муносабатидан келиб чиқади. Аввало, ҳар ким ўз оиласини, ҳалол мехнати эвозига боқиш ниятида бўлмоғи керак. Шу билан бирга, жамиятда ҳар ким ботилни ҳақдан, ҳалолни харомдан фарқлаб билиши лозим. Ана шунда, мехнатимизда барака бўлади, жамиятимизда адолат бўлади.\nҚадимдан(Рус истилосигача), диёримизда имон таълими, болаликдан бошланар эди.\nЎлкамизда, динсиз рус шовинизмининг хўжайинлиги, аллақачон тугаганига қарамасдан, ҳали бугун, бошланғич синфларда ҳам ва катта синфларда ҳам диний таълим, ўз жойига қўйилгани йўқ. Бугунги технолгик замонда, халқимиз ўз иймоний, эътиқодий масалаларини ечишга интилаяпти. Яқин келажакда, у иймон этиқоди ёрдамда, дунё цивилизацияси ривожига, ўзининг катта ҳиссасини қўшажак, инша Аллоҳ.\nИслом, бугунги кунда энг ривожланаётган дин эканини дунё аҳли тан олиб бошлади. Бизнинг мардикорлармиз, Росия ҳудудига Ислом амалларини ҳам олиб кирмоқдалар. Росияда, Ислом янги қувват билан ҳаракатга келаяпти. Россянинг кейинги тақдири, Ислом билан боғлиқ бўлиши аниқ.\nРус миллати, йил сайин, тинимсиз камайиб бормоқда. Туғилиш миллат сонинг купайишини таъминлай олмаяпти. Яқин келажакда, рус миллати, Россиянинг давлат сиёсатига таъсири тегмайдиган, кам сонли миллатига айланиб қолади. Мехнатсевар халқимиз, Россияликлар иқтисодий ҳаётининг, ажралмас қисмидир. Миллатимиз вакиллари, Россияда униб ўсаяптилар ҳам. Бу ижтимоий ҳодиса, Россия келажагини, янги дин ва янги ном билан инсоният цивилизациясига кириб келишини таъминлайди. Мен бу фикрларимда, Рус диншунос олимларининг илмий текширувлари натижаларига асосланганман.\nҒарб цивилизациясининг келажаги ҳам Ислом билан боғлиқлиги инобатга олсак, келажакда жаҳон аҳли асосан, Ислом ва Бутпарастлар цивилизациясига бўлиниши эҳтимоли жуда каттадир.\nБугун дунёда, энг йирик сиёсий ва иқтисодий салоҳиятига эга булган мамлакатлар, Хитой ва Ҳиндистондир. Хитойни охирги, яъни 4-чи марта Чингиз хон ва Ҳиндистонни охирги, яъни 3-чи марта Бобур шох кичик-кичик қабилалардан бугунги кўринишдаги Буюк давлатлар ва миллатлар шаклида бирлаштирганлар. Бу мамлакатлар, ўзларининг кучли иқтисодий динамикалари билан ривожланаверадилар. Дунёнинг энг кучли мамлакатларидан бўлиб қолаверадилар. Вақтнинг ўтиши билан, бу мамлакатларда, миллатчилик юзага келиб парчаланиб кетишлари ҳам мумкин. Лекин дунё цивилизациясининг катта бир қисми, бупарастлар бўлиб қолаерса керак, валлоҳу аълам.\nОдам(ас) зурриётларининг ер юзида тарқалганига 7 минг йилга яқинлашди. Бу даврлар ичида не не цивилизациялар ўтмади. Ҳаммаси ҳам, ўзига хос, камчиликлар билан тарихда қолди.\nКелажакда, Ислом дунёси ривожланишининг янада кучли динамикаси, дунёдаги сиёсий ва иқтисодий мувозанатни ўзгартирса керак. Бутпарастлар жамосида, катта сиёсий ва иқтисодий муаммолар туғилса керак. Шу сабабли, бу икки цивиллизация ўртасида, уруш ўчоғи пайдо бўлади. Муқаддас китобларда айтилганидек, яъни:\nўзбекчасига “ Дажжол фитнаси”,\nюнончада “Апакалипсис” деб аталмиш, охирги жаҳон уруши воқеаларига олиб келса керак.\nБунда Ислом цивиллизациясининг, албатта ғалаба қозониши ҳам айтилган. Шундан кейин, бу фоний дунёда, инсоният жамоаси учун, энг барокатли ва энг адолатли давр бошланади. Бу Ислом цивиллизациясининг, ер юзидаги сўнги кўринишидир. Одамзод авлодлари, ўз аждодларининг минг йиллар давомида орзу қилган энг адолатли жамиятини қуриб ундан баҳра оладилар. Тез ўтмай, бу адолатли замон ҳам тугайди. Инсоният, ўзининг бу фоний дунёдаги ҳаётига ўзи якун ясайди. Яъни, инсоният қайтадан жахолатга юз тутади. Бу дунёда инсонларнинг яшашлари учун зарурият тугайди. Исрофил (ас) суридан, битта одам қолмасдан, батомом ҳалок бўлади.\nЖуманиёзов Нураддин. ЭРК. ДП аъзоси.\nМустақил мардикорлар ташкилоти(Касаба уюшма) рахбари.


Эркакларнинг аёлларга ёқмайдиган 10+1 жиҳати | Суғдиёна биринчи аёллар электрон журнали\nЭркакларнинг аёлларга ёқмайдиган 10+1 жиҳати\n«Эгов»… «Чакаги тинмайди»… «Транжира» (пул кўп ишлатади демоқчи)… Бу эркаклар томонидан ўз аёлларига «эркалаб», «севиб» берилган таърифлардан. Ўзлари ҳам фаришта эмас, албатта. Шу бугун ўтириб-ўтириб жаҳлим чиқди ва эркакларнинг аёлларга ёқмайдиган жиҳатларини би-и-ир рўйхат қилай дедим. Қилдим ҳам. Кейин принтердан чиқариб, ётоқхонамиз эшигига ёпиштириб қўйдим. Кечқурун эрим ишдан қайтгач, қуйидаги айбномани ўқиб, қай аҳволга тушишини тасаввур қиляпман…\nТелекўрсатувларни шарҳлаб ўтиради\nФарқи йўқ, «Муҳташам юз йил»ми ёки «Гап чиқди» телешоусими, уларнинг масхараомуз шарҳларидан нима кўраётганингни ҳам билмайсан. «Ол-аа! Султон Сулаймон жанг қилиш ўрнига хотинига ғазал ўқиб ўтирармиш, роса опқочади-да!» ёки «Бу парда ортидаги хотиннинг ўзини эрга бериш керак, шунда манави ток-шоунг ҳам тезроқ тугарди, менам тинчгина бокс кўрардим». Энг гапдон шарҳловчини ҳам мот қилиб қўювчи бундай «коммент»ларга эътибор бермай дейсану, баъзида додлаб юборгинг келади. Ахир, уларнинг нуқул югур-югурдан, ур-сурдан бошқасини кўрсатмайдиган спорт каналларидан ўлса ўлиги ортиқ-ку! Аслида ўша каналлардаги кўрсатувларни шарҳлаб туриш керак. Нуқул «фалончи тўпни пистончига оширди» деб ўтираверишади. Ундан кўра шу футболчининг оиласида, шахсий ҳаётида нималар бўляпти, масалан, кеча хотинига қайси тилла магазиндан неча пуллик совға сотиб олди деган саволларга жавоб беришса, хотинлар ҳам футболга қизиқиб кетишармиди.\nҲамма ёқ сим!\nВой, шу ўтказгич деганни ўйлаб топганнинг уйига... майли, сим тўлсин! Ўшанда биларди бутун хонадон бўйлаб чўзилиб, чувалиб, чалкашиб ётган симлар аро ҳаракатланиш, умуман, яшаш нималигини. Нега шу эркакларнинг турли-туман, бир ишга яроқсиз, фақат жавонда жой эгаллаб турадиган ускуналарини ҳеч бўлмаса симсиз ишлайдиган қилиб ясашмаган-а? Қуриб кетмагурлар оёққа чувалашгани етмагандек, ҳеч қачон чиройли қилиб йиғиштириб қўйилмайди. Вай, ҳеч бўлмаса, чангютгичга ўхшаб битта тугмасини боссанг, сими ўзи йиғиладиган қилиб ишланса бўлмасмиди, а? Нуқул арзимаган битта михни қоқиш учун ҳам бутун уйга ёйилган ускуналар симини йиғиштириш биз — аёлларга қолади: «Ана, онаси, мих тайёр, қоқилди, бемалол расм илаверишингиз мумкин. Энди манави симларни йиғиштириб олсангиз бўлди». Бир пайтлар одамлар битта болға билан ҳам иш битиришган-ку! Шундай деб кўринг-чи…\nМайда пулни менсимайди\nКўпчилик эркаклар майда пул билан чиқишмаслигини, уни санаш у ёқда турсин, чўнтакда олиб юришни ҳам исташмаслиги – факт. Эрингизнинг чўнтагини титганда (албатта, ҳамма аёл умрида бир марта бўлса ҳам бу ишни қилган, яширмай қўяқолинг!), супермаркет чеклари, айрим рақамлар ёзилган қоғозчаларга аралашиб ётган юз, икки сўмликларни кўргансиз. Баъзан тахлаб чиройли қилиб солиб қўйгим келади-ю, чўнтаклар бўйлаб ўтказган «рейд»им ошкор бўлмасин дейман-да. Эримнинг чўнтагида-ку, майли, қай аҳволда ётса ётаверсин, аммо ҳали музлатгич ёки микротўлқинли печ устида, ҳали пардоз столида, гиламларнинг тагида пайдо бўлиб қоладиган майда пуллардан жаҳлим чиқади. Пул сўрасангиз, ҳар бир тийини учун ҳисоб талаб қилишади-ю, бутун хонадонга майда купюралардан «сочқи сочишади».\n«Уйда нарса тугабди» дейди\nБирон нарса чинданам тугаган, сиз буни биласиз, кечқурун ишдан қайтишида олиб келишини тайинлаб юбормоқчи бўлиб турганингизда у: «Онаси, қанд тугабдими?» дейди-да, пиёласига охирги чақмоқни солади. Яъни болалар уйғонгунча дўкондан қанд олиб кел дегани бу. Ундан ҳам аламлиси, мен барибир олиб келмайман, ишим бошимдан оши ётибди, кечқурун эплаб ўзимни олиб келсам ҳам катта гап демоқчи…\nБўшаган идишни музлаткичга қўяди\nҲеч тушунмайман, бўшаган банка ёки овқати еб бўлинган тоғорачани қайта музлаткичга қўйиш қаёқдан чиққан одат? Барибир идишни ювмаслигини биламан, ҳеч бўлмаса кран тагига қўйсин. «Музлаткичинг бўшаб қолмайди зато…» деганига ўлайми? Ҳой, барака топгур, бу муз-лат-кич, идиш жавони эмас!\nҲўл сочиқларни дуч келган жойда қолдиради\nНафақат ҳўл сочиқларни! Тунов куни ўғлимга укол қилгани қўшни ҳамширани чақиргандим. Меҳмонхонамизга таклиф этиб, «Ўтиринг, бир дуо қилайлик», дебман. Стулни тортсам, қарасак, чолимнинг кир пайпоғи стол тагидан чиқиб турибди. Вой, шарманда! Кеча футбол кўриб ўтириб ечгану қолдириб кетган. Йўлакка ечиб кетилган чолвор, ошхона эшигига илинган майка… Хуллас, йиғавериб, жаврайвериб чарчадим.\nПул сўрасам, ёқмайман\nАхир, сўрамасимдан бериб қўйсин-да. Менам сўрашдан чарчадим жуда. У осонгина ишлаб топиб келади, мен бечора қийналиб, юзимни қора қилиб ҳар куни сўрашим керак. Яна: «Кечагина рўзғорни тўлдириб, камига бир даста пул ҳам берувдим-ку! Пул босадиган машинаманми сенга?» деб нолиганига ўлайми? Нима қилай, тўйга кўтариб борадиган тоғорамда тортиб кийиб борадиган либосиму даврага виқор билан чиқиб қистирадиганимгача пул бўлса. Ахир, ўзининг ҳам обрўси-ку. Кимсан фалончининг хотини… Эҳ, фойдасини билмаган эркаклар-а!\nБиз қош терамиз, қулоқ тешамиз, гўзаллик салонларида соатлаб қандай оғриқли муолажаларга чидаб ўтирамиз – барчаси шу эрларимиз учун. Улар бўлса дам олиш кунлари битта соқол қиртишламайди. «Уйдаман-ку» эмиш. Ҳой, мен одам эмасманми? Менда кўз, кўнгил, эстетик дид деган нарсалар йўқми? Бир кун бепардоз кўринай-чи ўзига? «Тинчликми? Хуррем ўлиб қолдими?» деб жиғимга тегишни билади. Ўзи худди ибтидоий жамият кишисидай юраверади олдимда.\nБуларга қолса фақат латифа айтишиб ўтираверсанг. «Ҳой, дадаси, анави қўшнимиз…» деб эндигина маҳалла янгиликлари дастуримни очмоқчи бўлсам, дарров «Янгисидан бор, эшит» деб аллақандай на тушуниб, на кулиб бўладиган латифани айтади. Кулмасангиз, жаҳли чиқади. Мана, масалан, қуйидаги латифага кулиш керакми ё йиғлаш:\nАфанди хотини билан корейс сериалини кўриб ўтирган экан.\n— Хотин, энди сени корейсча исм билан чақираман.\n— Вой, майли, менга қанақа корейсча исм қўясиз?\n— Оҳ, росса чиройли исм экан. Маъноси нима?\n— Тескарисини ўқиб кўр.\nҲамманинг олдида танқид қилади\n«Биззи хотин рўзғорри пирри-да. Уч кунда атиги икки кило гўшт ишлатади, бир қилишда ҳафталик овқатни пишириб қўяди, еяверасиз бемалоооол...» Шунақа гаплардан тўйиб кетдим. Айниқса, улар ҳамманинг олдида айтилса. Ҳой, кучли-кучли овқат қил, каттароқ косага суз деб қистайдиган ўзингиз-ку! Овқатим ширин чиқса, эртасига яна шундан пиширтирасиз. Шунинг учун биратўла заҳираси билан қилиб қўяман. Ҳаммасининг сабаби бор. Фақат ҳеч ким йўғида пиширганларимни индамай еб, кўпчиликнинг олдида бунақа сўзамоллик билан «мақташ»ини ҳазм қилолмайман-да. Ўз камчиликларимни ўзим яхши биламан. Бошқаларнинг бу борадаги фикрлари ўзаларида қолаверсин.\nОнасининг чизган чизиғидан чиқмайди\nҲаммани ҳам она туққан, тўғри. Уларнинг ҳурматини жойига қўйиш керак. Эрталаб ишга кетаётганда, кечқурун ишдан қайтишда онанинг дуосини олиш, дам олиш кунларини унинг ҳузуридан ўтказиш… Буларни кўриб ҳавасинг келади — ишқилиб ўғлим ҳам отасига тортсин-да! Бироқ бу эркаклар эрталабдан онасига қўнғироқ килиб: «Ойи, фалон кўйлагим билан пистончи ранг бўйинбоғ тақсам бўладими?» ёки «Келинингиз ойисиникига бормоқчи, рухсат бераверайми?» деб сўрашлари… Ҳой, бу елкадаги калла, пешона тагидаги кўзми? Ўзи кўриб, фикрлаб хулоса қилолмайдими кап-катта одам?\nҚалампир МунчоқTwitter НравитсяSocButtons v1.5\nБуларни ёзишга кетган вактингизга уша банка ва пайпокларни егиштирсангиз булармиди, бировларга мактангунча\nяшанг, жуда ажойиб туплам булибди. Эридан шикоятга ухшаб куринсада шарк аелларига хос одоб андиша эрига мухаббат шундоккина сезилиб турибди.\nQalampir Munchoq dardizni doston qilishga boshqa joy topolmadizmi? Bu yozganlariz arzimagan muammolarku bularni yozishga uyalmadizmi. Bunaqa Arznomadan ko'ra qiziqroq maqola yozsangiz yaxshi bo'lardi Tanqid uchun uzr


ТОШКЕНТ, 29 дек — Sputnik. Президент Шавкат Мирзиёев Олий Мажлисга мурожаатнома йўлламоқда.\nМурожаатнома давомида давлат раҳбари мактабларда таълимни ривожлантириш мақсадида ўқитувчиларга қўшимча иш ҳақи тўланишини маълум қилди.\n“Бошқа тумандаги олис мактабларга бориб ишлаган ўқитувчига 50 фоиз, бошқа вилоятга бориб ишласа 100 фоиз устама ҳақ тўланади. Хусусий мактаблар учун субсидия ажратилади. 10 та президент мактаби, фанларга ихтисослашган 197 та мактаб фаолиятини бошлайди”, - деди Мирзиёев.\nпрезидентнинг парламентга мурожаатномаси, Ўзбекистон янгиликлари, Шавкат Мирзиёев


Тадқиқот: 66,5 фоиз ўзбекистонликларга кўра мамлакатда коррупция тарқалган – КУН УЗ\nГлавная / Жамият / Тадқиқот: 66,5 фоиз ўзбекистонликларга кўра мамлакатда коррупция тарқалган\nAnonymous 16.06.2019\tЖамият Comments Off on Тадқиқот: 66,5 фоиз ўзбекистонликларга кўра мамлакатда коррупция тарқалган 23 Показы\nИжтимоий сўров натижаларига кўра, ўзбекистонликларнинг 66 фоиздан кўпроғи мамлакатда коррупция тарқалган, деб ҳисобламоқда. Сўралганларнинг 29 фоизи фикрича, Ўзбекистондаги мансабдорларнинг ҳар иккинчиси порахўрдир. Олий Мажлис юқори палатаси раиси Ниғматилла Йўлдошев 2019 йил 15 июнда Сенатда бўлиб ўтган мажлисда шу рақамларни келтириб ўтди, деб хабар қилади Kun.uz мухбири.\nЙўлдошев, шунингдек Transparency International ташкилотининг 2018 йил учун эълон қилган «Коррупцияни ҳис қилиш индекси» маълумотлари билан ўртоқлашди. Унинг билдиришича, Ўзбекистон мазкур индексда 100 баллик тизимда 23 балл олган. Бу 2017 йилги кўрсаткичга қараганда 1 балл кўп, бироқ умумий рейтингда Ўзбекистон бир поғона пастлаб, 180 давлат орасида 158-ўринни эгаллаган.\nСенат раисининг таъкидлашича, «Ижтимоий фикр» республика жамоатчилик фикрини ўрганиш маркази томонидан жорий йилда ўтказилган коррупция бўйича сўров натижалари ҳам хавотирлидир. Чунки, сўровда қатнашганларнинг 66,5 фоизи Ўзбекистонда коррупция сингари салбий ҳолат тарқалган, деб ҳисобламоқда. Қарийб 17 фоиз иштирокчилар коррупция ҳамма жой ва соҳаларни қамраб олган, деган фикрда бўлса, сўралганларнинг 29 фоизи мансабдорларнинг ҳар иккинчиси коррупционер, деб ҳисоблайди.\n«Сиз ва бизни масъул сифатида ўйлантирадиган яна бир кўрсаткич борки, у барчамизни том маънода огоҳликка чақириши керак. Сўровда иштирок этганларнинг 26 фоизи мамлакатда коррупцияга қарши ўтказилаётган курашда очиқлик ва ошкоралик, уни оммавий ахборот воситаларида ёритиш ишлари етарли эмас ва бу ҳолат коррупциянинг асосий сабабларидан деб ҳисоблайди», – деди Ниғматилла Йўлдошев.\nПред. Тестлар 25 июлда бошланади, имтиҳонга телефон олиб кириш бефойда — ДТМ раҳбари\nСледующая «Лойиҳа нотўғри! Самарқандда бирорта ҳам дарахт кесилмайди!»